**ზოგადი ინფორმაცია**

1944 წლის 15 ნოემბრის ღამეს, საბჭოთა ხელისუფლებამ სამხრეთ საქართველოს მთელ რიგ რაიონებში განახორციელა მკაცრად გასაიდუმლოებული და მასშტაბური ოპერაცია: მესხეთის რამდენიმე ასეული სოფელი ერთ ღამეში დაცარიელდა. ათეულობით ათასი კაცი ყოველგვარი ახსნა-განმარტების გარეშე შეყარეს სატვირთო მატარებელში და შუა აზიის გზას გაუყენეს. 120,000 ადამიანიდან დაახლ. 10,000 გზაში დაიღუპა. ამჟამად ეს ხალხი ყოფილი საბჭოთა კავშირის რამდენიმე ქვეყანაში არიან ლტოლვილების სტატუსით ან საერთოდ სტატუსის გარეშე.[[1]](#footnote-1)

აღნიშნული დეპორტაცია განხორციელდა სსრკ თავდაცვის სახელმწიფო კომიტეტის 1944 წლის 31 ივლისის N6279-სს დადგენილებისა და იმავე წლის 20 სექტემბრის სსრკ შინაგან საქმეთა სამინისტროს N00117 ბრძანების საფუძველზე, რომელიც ინსტრუქციით ადგენდა თურქების, ქურთების, ხემშილების, აზერბაიჯანლების, იეზიდებისა და თათრების საქართველოს სსრ-ს საზღვრისპირა რაიონებიდან, კერძოდ ახალციხის, ადიგენის, ახალქალაქის, ასპინძის, ბოგდანოვკის, აგრეთვე აჭარის ავტონომიური რესპუბლიკის ბათუმის, ქობულეთის, ქედისა და ხულოს რაიონებიდან სპეცგადასახლების წესსა და რიგს.

რელიგიური ნიშნით გადასახლებას ექვემდებარებოდა დასახელებული რაიონების ყველა მცხოვრები, გარდა აღნიშნულ რელიგიას მიკუთვნებული მდედრობითი სქესის პირებისა, რომლებიც კანონიერ ქორწინებაში იმყოფებოდნენ სხვა ეროვნების წარმომადგენლებთან.

ოპერაციის დაწყების წინ უბნის ოპერ-რწმუნებულს უნდა შეემოწმებინა დასახლებული პუნქტების ალყისა და იქ მოწყობილი ჩასაფრებების საიმედოობა, რის შემდეგაც იწვევდნენ ზრდასრულ მამაკაცთა კრებას, რომელზეც საქართველოს სსრ-ს საზღვრების უკეთ დაცვის საბაბით, ცხადდებოდა საბჭოთა ხელისუფლების გადაწყვეტილება მათი შუა აზიის სამხრეთ რეგიონებში გადასახლებისა და გადასახლების პირობების შესახებ. ოპერ-რწმუნებული მათ აიძულებდა, კრების დამთავრებისთანავე შედგომოდნენ გადასახლების სამზადისს და აფრთხილებდა შესაძლო პასუხისმგებლობაზე, სპეცგადასახლებისადმი თავის არიდების ან წინააღმდეგობის გაწევის შემთხვევებში. თითოეულ ოჯახზე მიმაგრებული იყო თითო ოპერატიული ჯგუფი, რომლის ხელმძღვანელიც ოჯახის უფროსს სთავაზობდა, თავისი ნებით ჩაებარებინა ცეცხლსასროლი ან ცივი იარაღი, რის შემდგეგაც, მიღებული პასუხის მიუხედავად, ატარებდა ჩხრეკას.

გადასახლებულთ ნება ეძლეოდათ თან წაეღოთ პირადი და სხვა ნივთები (ტანისამოსი, ჭურჭელი, სასოფლო-სამეურნეო და საოჯახო ინვენტარი, ფული, ძვირფასეულობა, საკვების მარაგი), ოჯახზე არაუმეტეს 1.5 ტონისა. სახლში მყოფ ყველა პირს აკავებდნენ, ისინი ოპერატიულად გადამოწმდებოდნენ და, თუკი რომელიმე მათგანი არ ექვემდებარებოდა გადასახლებას, ისინი ოპერაციის დამთავრებისთანავე თავისუფლდებოდნენ. ამასთანავე, ოპერატიული ჯგუფის წევრებს უნდა გაეთვალისწინებინათ გადასასახლებელთა ოჯახებში იმ პირთა შესაძლო ყოფნის შესახებ, რომლებიც იძებნებოდნენ ან რომელთაც ბრალი ედებოდათ ანტისაბჭოთა საქმიანობაში.

გადასახლებულთა მთელი დარჩენილი ქონება, საყოფაცხოვრებო ინვენტარი და სამეურნეო სავარგულები აღიწერებოდა ადგილობრივი კომისიების მიერ და გადაეცემოდა სახელისუფლებო ორგანოებს. ადგილობრივ ხელისუფლებასა და კომისიებს ეკისრებოდათ პასუხისმგებლობა გადასახლებულთა დარჩენილი ქონების (პირუტყვი, პროდუქტები…) დროულად და სრულად შეგროვების, აღწერის, დოკუმენტურად გაფორმებისა და მათი დაცვის უზრუნველყოფასთან დაკავშირებით.

სულ საქართველოს სსრ-დან, სსრკ თავდაცვის სახელმწიფო კომიტეტის 1944 წლის 31 ივლისის N6279-სს დადგენილების საფუძველზე, ნაცისტურ გერმანიასთან თანამშრომლობისა და საბჭოთა კავშირის წინააღმდეგ საქმიანობის ბრალდებით, გადასახლებულ იქნა 19 818 ოჯახი, მათ შორის: თურქები — 14 493 ოჯახი; ქურთები — 1 830 ოჯახი; აზერბაიჯანლები — 3 058 ოჯახი; იეზიდები — 7 ოჯახი; თათრები — 126 ოჯახი და ხემშილები — 304 ოჯახი. ისინი ჩაასახლეს შუა აზიის რესპუბლიკებში.

სამშობლოში გადასახლებულთა დაბრუნების საკითხზე აზრთა სხვადასხვაობა იყო და არის როგორც მთლიანად ქართულ საზოგადოებაში, ასევე თვით „თურქ მესხთა“ შორისაც, ვინაიდან იკვეთება განსხვავებული თვითშეგნება და პოზიცია. ერთი ნაწილი საკუთარ თავს თვლიდა და თვლის ქართველებად, მეორე ნაწილი — თურქებად; არსებობს მესამე, ყველაზე მრავალრიცხოვანი ნაწილიც, რომელსაც მკაფიო ნაციონალური იდენტობა არ გააჩნია.

90-იანი წლების ბოლოს პრობლემის მოგვარების მცდელობაში ჩაერთნენ საერთაშორისო ორგანიზაციები და განახლდა მუშაობა დეპორტირებულთა რეპატრიაციისა და რეინტეგრაციის პროცესის დაწყებისათვის აუცილებელი საშუალებებისა და გზების მოსაძიებლად.

2007 წლის 22 ივნისს, საქართველოს პარლამენტმა პირველი მოსმენით დაამტკიცა კანონპროექტი, რომელიც ითვალისწინებდა 2008 წლიდან მაჰმადიანი მესხების ან მათი შთამომავლების რეპარტაციისთვის საჭირო პროცედურების დაწყებას. კანონპროექტის თანახმად, მათ, ვისაც სურდა საქართველოში დაბრუნება, განაცხადებით უნდა მიემართა საქართველოს უახლოესი საკონსულოსთვის, ან საქართველოს ლტოლვილთა და განსახლების სამინისტროსთვის, 2008 წლის 1 იანვრიდან 31 დეკემბრამდე. ერთწლიან ვადაში ხელისუფლებას უნდა განესაზღვრა დაბრუნების მსურველთა რაოდენობა. კანონპროექტი არ ავალდებულებდა საქართველოს ხელისუფლებას დაბრუნებული მაჰმადიანი მესხების ფინანსურ უზრუნველყოფას.

**საბჭოთა და მომდვენო პერიოდის ხელისუფლების ორგანოთა დადგენილებები**

**წყარო 1. ლავრენტი ბერიას წერილი სტალინს**

|  |
| --- |
| საქართველოს სსრ-ის თურქეთთან მოსაზღვრე რაიონებში ცხოვრობს **თურქული** მოსახლეობა. წლების განმავლობაში, ამ მოსახლეობის მნიშვნელოვანი ნაწილი, რომელიც ნათესაურ კავშირშია თურქეთის მოსაზღვრე რაიონების მცხოვრებლებთან, ამჟღავნებს ემიგრაციულ განწყობას, ეწევა კონტრაბანდას და თანამშრომლობს თურქეთის დაზვერვასთან აგენტების გადმობირებისა და ბანდიტური ჯგუფების შექმნისათვის.  საქართველოს სსრ მონაკვეთზე სსრკ-ის საზღვრის დაცვის გაძლირების მიზნით, საბჭოთა კავშირის შინაგან საქმეთა სახალხო კომისარიატი მიზანშეწონილად მიიჩნევს გადაასახლოს **ახალციხის, ადიგენის, ასპინძის, ახალქალაქის, ბოგდანოვკის** რაიონებიდან და **აჭარის** ავტონომიური რესპუბლიკის ზოგიერთი სასოფლო საბჭოდან **თურქების,** ქურთების და ხემშილების16.7000 ოჯახი, სულ **86 000 სული** ყაზახეთის, უზბეკეთის და ყირგიზეთის სსრ-ში.  ***ლ.ბერიას (სსრკ-ის შინაგან საქმეთა სახალხო კომისარი) წერილი სტალინს***  ***№ 789/б***  ***24 ივლისი, 1944 წელი*** |

**წყარო 2. საბჭოთა კავშირის დროს გამოცემული ბრძანებულებები**

|  |  |  |  |
| --- | --- | --- | --- |
| **თარიღი** | **ორგანო** | **მარეგულირებელი აქტი** | **შენიშვნა** |
| 1956 წ. 28 აპრილი | სსრკ უზენაესი საბჭოს პრეზიდიუმის ბრძანებულება №135/142, მუხლი@2. | **“სპეცგადასახლებასთან** დაკავშირებული შეზღუდვების მოხსნა ყირიმელი თათრების, ბალკარების, **თურქების** – სსრკ-ის მოქალაქეები, ქურთების, ხემშილებისა და მათი ოჯახის წევრებისათვის, რომლებიც გადასახლებულნი იყვნენ დიდი სამამულო ომისდროს”. |  |
| 1979 წლის 4 აპრილი  . | საქართველოს კომპარტიის ცკ-ის და მინისტრთა საბჭოს დადგენილება |  | იგეგმებოდა ყოველწლიურად დეპორტირებული მესხების 150 ოჯახის ჩამოსახლება. |
| 1987 წლის 8 დეკემბერი | საქართველოს მინისტრთა საბჭოს დადგენილება #600 | **"1987-1988 წლებში საქართველოს სსრ-ში მესხთა იმ ოჯახების ორგანიზებული ჩამოსახლების შესახებ, რომელთაც სურვილი აქვთ მუდმივად საცხოვრებლად ჩამოვიდნენ საქართველოში სხვა მოკავშირე რესპუბლიკებიდან~** |  |
| 1991 წლის 7 მარტი  . | სსრკ-ის უზენაესი საბჭოს დადგენილება, მუხლი@2 | საკანონმდებლო აქტების გაუქმების შესახებ სსრკ-ის უმაღლესი საბჭოს 1989 წლის 14 ნოემბრის დეკლარაციის \_ “იძულებით გადასახლებული ხალხების წინააღმდეგ მიმართული რეპრესიული აქტების, უკანონოდ და დანაშაულებრივად ცნობისა და ხალხების უფლებებით უზრუნველყოფის შესახებ**”\_** საფუძველზე**.** | გაუქმდეს:  1956 წლის 28 აპრილის ბრძანებულება, მუხლი@2 |
| * [***http://reksin.ru/news/news040406.shtml.html***](http://reksin.ru/news/news040406.shtml.html) * ***Юсуф Сарваров и движение месхетинских турок за возвращение на родину***   [***http://kpd.nvrsk.ru/bib/tm/4-07-03.htm***](http://kpd.nvrsk.ru/bib/tm/4-07-03.htm)  [***http://www.cidct.org.ua/uk/publications/deport2/235.html***](http://www.cidct.org.ua/uk/publications/deport2/235.html) | | | |

**წყარო 3. საბჭოთა კავშირის დაშლის შემდეგ განხორციელებული ღონისძიებები**

|  |  |  |  |
| --- | --- | --- | --- |
| **თარიღი** | **ორგანო** | **მარეგულირებელი აქტი** | **შენიშვნა** |
| 1993 წლის 18 მაისი | საქართველოს მეთაურის ე.შევარდნაძის განკარგულება #106 |  | თბილისში, დეპორტირებული მესხების შთამომავლებისათვის,შეიქმნა ქართული ენისა და საქართველოს ისტორიის **ადაპტაციის ცენტრი.** |
| 1994 წ. |  |  | დაარსდა რეპატრიაციის სამსახური, როგორც სახელმწიფო სტრუქტურა. |
| დეკემბერი, 1996 წ. | საქართველოს პრეზიდენტის ე.შევარდნაძის ბრძანებულება | “საქართველოში დეპორტირებული და რეტაპრირებული მესხების სამართლებრივი და სოციალური პრობლემების გადაჭრის **სახელმწიფო პროგრამის** დამტკიცების შესახებ” | “...სამცხე-ჯავახეთიდან ...გასახლებული ქართველების **ეთნოციდი** განხორციელდა მათი დეპორტაციის გზით სსრკ-ში მაშინ არსებული რეჟიმის მიერ, რადგან საქართველოს სსრ-ს არ ჰქონდა რეალური სუვერენიტეტი.  დამოუკიდებელი დემოკრატიული საქართველო მიზნად ისახავს დასახელებული მოსახლეობის გათელილი უფლებების რეაბილიტაციას მათი რეპატრაციისა და **ეთნოციდის** შედეგების თანდათანობითი აღმოფხვრის გზით. |
| ***http://www.ca-c.org/journal/cac-02-1999/st\_19\_mamulija.shtml*** | | | |

**წყარო 4. საქართველოს კანონი ყოფილი სსრკ-ის მიერ XX საუკუნის 40-იან წლებში საქართველოს სსრ-დან იძულებით გადასახლებულ პირთა რეპატრიაციის შესახებ, N 5261 – რს (*2007 წლის 11 ივლისი*)**

|  |
| --- |
| **მუხლი 1.** ამ კანონის მიზანია ყოფილი სსრკ-ის მიერ XX საუკუნის 40-იან წლებში საქართველოს სსრ-იდან იძულებით გადასახლებულ პირთა და მათ შთამომავალთა საქართველოში დაბრუნებისათვის სამართლებრივი მექანიზმების შექმნა. ამ კანონით დადგენილი რეპატრიაციის სისტემა ეფუძნება ისტორიული სამართლიანობის აღდგენას, ღირსეული და ნებაყოფლობითი დაბრუნების პრინციპებს და ითვალისწინებს ეტაპობრივ რეპატრიაციას.  **მუხლი 3.** **რეპატრიანტის სტატუსის მოსაპოვებლად** შესაბამისი განაცხადის წარდგენის უფლების მქონე პირები  **მუხლი 8**. რეპატრიანტის სტატუსის მინიჭება  **მუხლი 9**. **საქართველოს მოქალაქეობის მიღება** რეპატრიანტის სტატუსის საფუძველზე  **მუხლი 10**. რეპატრიანტის სტატუსის შეჩერება და შეწყვეტა |

**წყარო 5.** **რეპატრიაციის საკითხის მარეგულირებელი აქტები**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | **მიღების თარიღი** | **მარეგულირებელი აქტები** | | 1.2007 წლის 11 ივლისი | საქართველოს **კანონი**  ყოფილი სსრკ-ის მიერ XX საუკუნის 40-იან წლებში საქართველოს სსრ-იდან იძულებით გადასახლებულ პირთა **რეპატრიაციის** შესახებ - N 5261 – რს | | 2.2007 წლის 17 დეკემბერი | საქართველოს მთავრობის დადგენილება N 276  რეპატრიანტის სტატუსის მინიჭების საკითხის განხილვასთან დაკავშირებით დამატებითი მოთხოვნების დადგენის შესახებ | | 3.2007 წლის 28 დეკემბერი | საქართველოს მთავრობის დადგენილება N 299  რეპატრიანტის სტატუსის მაძიებლისა და მისი ოჯახის წევრების შემოსავლებისა და ქონებრივი მდგომარეობის დეკლარაციის ფორმის დამტკიცების თაობაზე | | 4.2008 წლის 9 იანვარი | საქართველოს მთავრობის დადგენილება N 3  “ყოფილი სსრკ-ის მიერ XX საუკუნის 40-იან წლებში საქართველოს სსრ-იდან იძულებით გადასახლებულ პირთა რეპატრიაციის შესახებ” საქართველოს კანონის მიზნებისათვის ჯანმრთელობის მდგომარეობის შესახებ ინფორმაციის ამსახველი დოკუმენტის ფორმის დადგენის თაობაზე |   მუსლიმი მესხების რეპატრიაციასთან დაკავშირებით **1999 წელს ევროპის საბჭოს** წინაშე ნაკისრი ვალდებულებების შესრულების უზრუნველსაყოფად, საქართველოს ლტოლვილთა და განსახლების **სამინისტრო** ამჟამად აწარმოებს **საბუთების მიღებას.** კანონით დადგენილი ნორმის მიხედვით, პირი, რომელიც მიიჩნევს, რომ ექვემდებარება საქართველოში რეპატრიაციას, ვალდებულია შესაბამისი დოკუმენტები წარადგინოს ლტოლვილთა და განსახლების სამინისტროს მიგრაციის, რეპატრიაციისა და ლტოლვილთა საკითხების დეპარტამენტში. საბუთების მიღება გაგრძელდება 2010 წლის 1 იანვრამდე, რის შემდეგაც დაიწყება განცხადებებისა და წარდგენილი დოკუმენტების განხილვა.  ***საქართველოს ლტოლვილთა და განსახლების სამინისტრო***  [***http://www.mra.gov.ge/index.php?lang\_id=GEO&sec\_id=156***](http://www.mra.gov.ge/index.php?lang_id=GEO&sec_id=156)  ***(24 თებერვალი, 2010)*** |

**წყარო 6.** რეპატრიანტის სტატუსის მთხოვნელთა რაოდენობა

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| სტატისტიკა დღეის მდგომარეობით (***თებერვალი, 2008***), რეპატრიანტის სტატუსის მოთხოვნით სამინისტროში შემოსულია 2090 განაცხადი, 3762 პიროვნებაზე.     |  |  | | --- | --- | | **ქვეყანა** | **რაოდენობა** | | აზერბაიჯანი | 2084 | | უკრაინა | 1 | | აშშ | 2 | | საქართველო | 3 | | ჯამი | 2090 |   ჯამი - 2090  2090 განაცხადიდან ქართველად თავს მიიჩნევს 86, ხოლო დანარჩენი 3676 თურქად;• 99% სურვილი აქვს ჩასახლდეს სამცხე- ჯავახეთის რეგიონში.  ***საქართველოს ლტოლვილთა და განსახლების სამინისტრო***  [***http://www.mra.gov.ge/index.php***](http://www.mra.gov.ge/index.php)  ***(თებერვალი, 2008)*** |

**მაჰმადიანი მესხები**

**წყარო 1. მესხების მოგონებები**

|  |
| --- |
| **კლარა ბარათაშვილი**  “1956 წელს მოიხსნა სპეცგადასახლების რეჟიმი და მესხები ფიქრობდნენ, რომ მოვიდა გათავისუფლება**...** ხელისუფლება, აძლევდა რა პასპორტებს ყოფილ სპეცგადასახლებულებს, თვითნებურად უცვლიდა მეხების ქართულ გვარებს, მათ პასპორტებში უწერდა სხვადასხვა ეროვნებას. ასე მაგალითად, მამაჩემი, ლატიფშა ბარათაშვილი, ჩაწერილი იქნა როგორც აზერბაიჯანელი, ჩემს ძმას მარატს, რომელიც დაიბადა დეპორტაციაში, მიანიჭეს უზბეკის ეროვნება. იყვნენ “თურქები”, “თათრები” და თვით “კავკასიელიც” კი. არაერთი მცდელობის შემდეგ მამაჩემმა მოახერხა, ჩემთვის, ერთადერთისათვის ჩვენი დიდი ოჯახიდან, რომელიც დავიბადე დეპორტაციაში, ჩაეწერა “ქართველი”.  [***http://georgia.kavkaz-uzel.ru/articles/165996/***](http://georgia.kavkaz-uzel.ru/articles/165996/) |

|  |
| --- |
| **აზო ბერიძე**  “1956 წელს მოხსნეს საკომენდანტო მეთვალყურეობა. 1957 წელს ჩვენ წამოვედით უზბეკეთიდან**...** მატარებლით თურქმენეთამდე, იქიდან – ბაქოში. იქ არ გავჩერებულვართ – პირდაპირ საქართველოში. თუმცა ჩვენთვის არ იყო ნებადართული საქართველოში შესვლა, ჩვენ მაინც წამოვედით, იქნებ გაგვმართლებოდა**...** თბილისიდან წავედით მახარაძეში, ჩაის კოლმეურნეობაში**...** ზუგდიდშიც ვცხოვრობდით. მეგრელებმა კარგად მიგვიღეს. მესხეთში კვლავ არ შეიძლებოდა და ჩვენ წავედით აზერბაიჯანში, კიროვაბადში**...** 1988 წელს შრომის სახელმწიფო კომიტეტმა დაიწყო მესხებისაგან განცხადებების შეგროვება, რომელთაც სურდათ მესხეთში გადასახლება. Dდა ჩვენ, ბერიძეების ოჯახი, მარატ ბარათაშვილისა და აბუზარ საფაროვის ოჯახები ვიყავით პირველი მერცხლები, რომლებიც დავსახლდით მესხეთში” ... ჩვენ ვიყიდეთ სახლი ჩვენს მშობლიურ სოფელ მუგარეთში... ამ სოფელში მარტო ჩვენ ვართ ძირძველი მოსახლეობა, ყველა დანარჩენი – ჩამოსულები. ისინი ჩამოვიდნენ სოფელში ჩვენს არყოფნაში 1944 წლის შემდეგ. მე საწინააღმდეგო არაფერი მაქვს, იცხოვრონ, მაგრამ იქნებ მათაც შეძლონ ჩამოსვლა, ვინც 60 წლის წინ გააგდეს საკუთარი სახლებიდან”.  ***მესხები – უსამშობლო ადამიანები, თბ., 2008, გვ.243, მასალა მოამზადა კლარა ბარათაშვილმა*** |

**წყარო 2. ფერღანის ტრაგედია**

|  |
| --- |
| “1989 წლის ივნისში, ფერღანის დაბლობში (უზბეკეთი) მცხოვრები გადასახლებული მაჰმადიანი მესხები მასიური ხოცვა-ჟლეტის მსხვერპლნი გახდნენ. საბჭოთა კავშირის მთავრობის მიერ ცენტრალურ რუსეთში დაახლოებით 17 ათასი ადამიანის (`თურქი-მესხების~)­­ ევაკუაცია განხორციელდა... ნახევარი წლის შემდეგ დეპორტირებულები იძულებულები გახდნენ, საკუთარი უსაფრთხოების მიზნით, უზბეკეთის სხვა რაიონებიც დაეტოვებინათ, რადგან კონფლიქტი ეროვნული ნიშნით გრძელდებოდა... გადასახლება მიმდინარეობდა ძირითადად აზერბაიჯანსა და რუსეთში, მცირე ნაწილი გადავიდა უკრაინასა და ყაზახეთში.  ***საქართველოს პარლამენტის აპარატი, კვლევითი დეპარტამენტი ანალიტიკური განყოფილება, 2005***  [***http://www.parliament.ge/files/1005\_15713\_452804\_turqi-mesxebi-TEXT.pdf***](http://www.parliament.ge/files/1005_15713_452804_turqi-mesxebi-TEXT.pdf)  **“**ერთ-ერთი ვერსიის მიხედვით, ყველაფერი დაიწყო ჩხუბით უზბეკებსა და თურქ-მესხებს შორის, რომლის დროსაც დაიღუპა ახალგაზრდა უზბეკი**...**  ფერღანიდან ევაკუაციამდე დაზარალებული თურქების ოჯახები გაჰყავდათ სამხედრო პოლიგონზე ქალაქგარეთ, სადაც მათ იცავდნენ დარბევებისაგან.”… |

|  |  |
| --- | --- |
| ***ფერღანა, 1989 წ. დარბევებისგან დაზარალებული თურქი-მესხები. ბორის იუსუპოვის ფოტო. 18.08.2009*** | ***http://www.ferghana.ru/article.php?id=6268*** |

**წყარო 3. სამხრეთ საქართველოს მოსახლეობის დეპორტაციის მარშრუტი**

|  |
| --- |
| Migraciebi |

**წყარო** **4. მაჰმადიანი მესხების მდგომარეობა სხვადასხვა მხარეში**

|  |
| --- |
| კრასნოდარის მხარეში 1989 წლიდან ფაქტობრივად ცხოვრობს 15 ათასი `თურქი-მესხი~, მათგან მხოლოდ 4000 აქვს მოქალაქეობა... მათ არ შეუძლიათ მუდმივ სამსახურში მუშაობა, მათი ქორწინება ოფიციალურად არ რე­გისტრირდება და კანონიერი საფუძველი არ გააჩნია; სრულად მოკლებულნი არიან სოციალურ დაცვას (არ ეძ­ლევათ პენსია და დახმარება) და სამედიცინო დაზღვევის სისტემას... არ შეუძლიათ რეფერენდუმში და არჩევნების არცერთ დონეზე მო­ნა­წილეობის მიღება. ზოგიერთ სკოლაში არსებობს სეგრეგაციის პრობლემა: დევნილების შვილებს ერთ კლა­ს­ში იღებენ და მათ შედარებით დაბალი დონის განათლებას აძლევენ. მშობლიური ენის სწავლებაზე საერთოდ საუბარიც არაა.  ***საქართველოს პარლამენტის აპარატი, კვლევითი დეპარტამენტი ანალიტიკური განყოფილება, 2005***  ***http://www.parliament.ge/files/1005\_15713\_452804\_turqi-mesxebi-TEXT.pdf*** |

|  |
| --- |
| 2004 წლის თებერვლიდან**...** დაიწყო კრასნოდარის მხარიდან [რუსეთი] მაჰმადიანი მესხების გადასახლების პროცესი ამერიკის შეერთებულ შტატებში. 2005 წლის სექტემბრისთვის 21 ათასმა პირმა შეიტანა განცხადება და პროგრამის მეშვეობით 5000 გადასახლდა ფილადელფიაში, ატლანტაში, კენტში და ამერიკის 60-ზე მეტ ქალაქში. დღეისათვის აშშ-ში გადასახლებულია დაახლოებით 11 ათასი თურქი-მესხი.  ***საქართველოს პარლამენტის აპარატი, კვლევითი დეპარტამენტი ანალიტიკური განყოფილება, 2005***  ***http://www.parliament.ge/files/1005\_15713\_452804\_turqi-mesxebi-TEXT.pdf***  Members of the extended Svonidze family**გულბახორ სვანიძე, ყოფილი გეოგრაფიის მასწავლებელი და ორი შვილის დედა:**  “მე ძალიან მომწონს კომპანია, სადაც ვმუშაობ, არა იმიტომ, რომ საათში 8,5 დოლარს მიხდიან და მაქვს დამატებითი მოგებაც, არამედ იმ დამოკიდებულების გამო, რომელიც ჩვენს კომპანიაშია. კომპანიის დირექტორი სულ გვეკითხება, თუ რითი შეუძლია ჩვენი დახმარება”.  სვანიძეების შვიდკაციანი ოჯახი ქირაობს სახლს და თვეში იხდის 650 დოლარს. მათ იყიდეს ნახმარი მანქანა 3000 დოლარად.  სვანიძეების ოჯახი, რომლებიც 2004 წელს ჩავიდნენ ლანკასტერში, პენსილვანია, აშშ.  ***ფოტო: 3 დეკემბერი, 2004 (ნიკოლა კრასტევი)***  ***http://www.rferl.org/content/article/1056206.html*** |

**წყარო 5. საქართველოში დაბრუნებული მესხები**

|  |
| --- |
| დღეს საქართველოში 800–ზე მეტი რეპატრიანტი ცხოვრობს, რომლებიც 1985-97 წლებში დაბრუნდნენ საქართველოში. ისინი დასახლებულნი არიან თბილისში (8 ოჯახი), ხაშურის რაიონში (3 ოჯახი), გორის რაიონის სოფელ წითელუბანში (5 ოჯახი), სამტრედიის რაიონის სოფელ იანეთის მე-9 უბანში (30 ოჯახი), ოზურგეთის რაიონის სოფელ ნასაკირალში (32 ოჯახი), სამცხე-ჯავახეთში (40 ოჯახი – ახალციხე 30, აბასთუმანი – 10).  [***http://www.toleranti.ge/old/joomla/***](http://www.toleranti.ge/old/joomla/) ***[იანვარი, 2010]*** |

|  |
| --- |
| “მე ვარ ზაიდა ხუციშვილი. მე ვარ მესხი, ჩვენ ჩამოვედით მესხეთში 1997 წელს, ჩვენ შევისწავლეთ ქართული ენა, ვეცნობით საქართველოს და მხარის ისტორიას. მე მიხარია, რომ ახლა ვცხოვრობთ ჩემი წინაპრების მიწაზე.  მე და ჩემი მეგობრები 2003 წლის სექტემბრიდან დავდივართ [ასოციაცია] „ტოლერანტში“, სადაც ვსწავლობთ ქართულ ენას, ისტორიას, ინგლისურ ენას, კომპუტერს და გერმანულს. ვღებულობთ მონაწილეობას სხვადასხვა ღონისძიებებში. ეს ჩვენი მეორე სახლია და ძალიან გვიყვარს iქ ყოფნა”.  ***http://www.toleranti.ge/old/joomla/*** |

|  |
| --- |
| “სამტრედიაში ყველამ იცის სოფელი იანეთი, იანეთში კი - ე.წ. მეცხრე უბანი, სადაც რეპატრირებული მესხები უკვე 28 წელია, ცხოვრობენ. ჩვენი ოჯახი 1983 წელს ყაბარდო-ბალყარეთიდან, ნალჩიკიდან ჩამოვიდა. მახსოვს, ჯარში ვიყავი და იქიდან პირდაპირ იანეთში ჩამოვედი. მაშინ აქ მხოლოდ 4 პატარა სახლი იდგა. მთავრობამ აგვიშენა და ყოველთვიურად 55 მანეთს გვიხდიდა... ყველანი ვმუშაობდით, დიდიც და პატარაც. გვიხაროდა, ქართველები ისევ საქართველოში რომ დავბრუნდით“.  ***მალხაზ ბახტაძე***  მალხაზ ბახტაძე იანეთში ცოლ-შვილთან და შვილიშვილებთან ერთად ცხოვრობს. ოჯახი რომ არჩინოს, საკუთარი სახლიდან შორს, თურქეთში მუშაობს. როგორც ამბობს, სხვანაირად არ მოხერხდება, შიმშილით დაიხოცებიან, რადგან რაიონში და, მითუმეტეს, სოფელში სამუშაოს არანაირი პერსპექტივა არ არსებობს.გზა, გაზი და წყალი ის ძირითადი თხოვნაა, რითაც წლებია, მეცხრე უბნელები ხელისუფლებას მიმართავენ.  მაჰმადიან მესხებს პრობლემებს ადგილობრივი მოსახლეობისგან იზოლირებულად ცხოვრებაც უქმნით. ამბობენ, რომ მათთან კონტაქტის შემთხვევაში, მეტი ინფორმაცია ექნებოდათ. მეზობელ სოფლამდე 10 კილომეტრზე მეტია და ამ მანძილის ფეხით გავლა ძალიან უჭირთ. ავტობუსს კი „მე-9 უბანში“ რამდენიმე წელია, არ გაუვლია.  ***შორენა კაკაბაძე, ქუთაისი***  ***მე-9 უბნელი მესხები - დაბრუნებიდან 25 წლის შემდეგ***  ***28 იანვარი, 2007***  ***http://www.humanrights.ge/index.php?a=article&id=4613&lang=ge*** |

|  |
| --- |
| **სარვარ საფაროვი – ლაზიშვილი**  “2007 წელს მიღებული კანონის თანახმად, დეპორტირებულებს ერთი წლის განმავლობაში უნდა შეეგროვებინათ ყველა საჭირო დოკუმენტი, მიეღოთ რეპატრიანტის სტატუსი და ამ სტატუსით ნებაყოფლობით დაბრუნებულიყვნენ სამშობლოში. ზოგიერთი დოკუმენტი ძნელი მოსაძიებელია. რა უნდა ვიღონოთ? საქართველოს პირობა ასეთია, ამით ის იცავს საკუთარ სახელმწიფოებრივ და საზოგადოებრივ ინტერესებს ... უკანასკნელ რეპატრიანტებად, რომლებიც დამკვიდრდნენ მესხეთში, ითვლება ჩვენი ოჯახი.Aადგილობრივმა მოსახლეობამ კარგად მიგვიღო, ბევრს დავუმეგობრდით... ჩვენი ოჯახი ბედნიერი და გახარებულია, რომ ცხოვრობს სამშობლოში - საქართველოში”.  ***საინფორმაციო ბიულეტინი მესხი რეპატრიანტებისათვის, #1, ასოციაცია “ტოლერანტი”, თბ., 2009, გვ,11-12.*** |

**წყარო 6. მესხების ორგანიზაციები საქართველოში**

|  |  |
| --- | --- |
| **“ხსნა”** (დეპორტირებული მესხები ქართული ორიენტაციის) | დაარსდა 1992 წელს |
| **“ვათანი”** (“სამშობლო”, თურქული ორიენტაციის დეპორტირებული მესხები) | “ვატან”–ის წარმომადგენლები თავს ყოველთვის თურქებად მიიჩნევდენენ. |
| **“მესხეთი”** (საერთაშორისო ახალგაზრდული ორგანიზაცია) | დაარსდა 1996 წელს დეპორტირებულთა შთამომავლების მიერ, რომლებიც სწავლობდნენ საქართველოში. ცდილობენ აღადგინონ ნდობა მესხ ახალგაზრდებსა და ადგილობრივ მოსახლეობას შორის. |
| არასამთავრობო ორგანიზაცია: **“ლატიფშა ბარათაშვილის ფონდი”** | ეხმარება მესხებს, რომლებსაც სურთ ისტორიული გვარების აღდგენა. |

***მესხები – უსამშობლო ადამიანები,*** *თბ., 2008, გვ.12,23, მასალა მოამზადა კლარა ბარათაშვილმა*

**საქართველოს საზოგადოება**

**წყარო 1. ქართველი ინტელიგენციის პოზიცია**

|  |
| --- |
| ***ქართველი ინტელიგენციის წერილობითი მიმართვა საქართველოს კომპარტიის ცენტრალური კომიტეტის პირველი მდივნის ედუარდ შევარდნაძისადმი, 1979 წ. თებერვალი***  "**…** ჩვენ, ქვემორე ხელმომწერი ქართველი ინტელიგენციის ერთი ნაწილი, ქართველი საზოგადოების სახელით ვაცხადებთ, რომ მესხების თურქად წოდებას არანაირი საფუძველი არ გააჩნია და ამ სისულელეს ბოლო უნდა მოეღოს**…**  საბჭოთა კავშირის უმაღლესი საბჭოს **1968 წლის 30 მაისის** და **1974 წლის 9 იანვრის** ბრძანებებით, ამ საწყალი **ხალხის დაბრუნება** უნდა მომხდარიყო, მაგრამ მაინც **ფერხდება.** გადასახლებულმა მესხებმა საბჭოთა მთავრობას რამდენიმეჯერ მიმართეს, მაგრამ მიზანს ვერ მიაღწიეს. მოსკოვში ჩასულებს მუდამ თბილისში აბრუნებდნენ**…**  უმორ­ჩილესად გთხოვთ, ჩვენი თხოვნა გაითვალისწინოთ და ჩვენი ღვიძლი ძმების დასაბრუნებლად ყველაფერი იღონოთ".  **ხელს აწერენ:** *გიორგი ჩიტაია, სერგი ჯიქია, ვახტანგ ბერიძე, არნოლდ ჩიქობავა,აკაკი შანიძე, პაატა გუგუშვილი, გიორგი მელიქიშვილი, ოთარ ჯაფარიძე, გურამ მამულია, ზურაბ ცინცაძე, რევაზ ჯაფარიძე, ჯანსუღ ჩარკვიანი, გურამ ასათიანი, კამილა კორინთელი, აკაკი ბაქრაძე, მუხრან მაჭავარიანი, რევაზ ინანიშვილი, უჩა ჯაფარიძე, გიგა ლორთქიფანიძე, მერაბ ბერძენიშვილი, ალექსი მაჭავარიანი, რევაზ თაბუკაშვილი, დავით თორაძე****...*** |

|  |
| --- |
| “1989 წლის ფერღანის დარბევის შემდეგ... ქართულმა საზოგადოებრიობამ არა თუ დაიცვა დევნილები, არამედ “საქართველოს მუსლიმებისგან დაცვის” საბაბით, დაუშვა დარბევები 1989-1991 წლებში და გასახლება იმ მესხების უმრავლესობისა, რომლებიც დაბრუნდნენ სამშობლოში 1981-1988 წლებში. დარბევებისა და გასახლების ორგანიზებით განსაკუთრებით გამოიჩინეს თავი საქართველოს ჰელსინკის კავშირმა, ილია მართლის საზოგადოებამ, საქართველოს სახალხო ფრონტმა და მერაბ კოსტავას საზოგადოებამ”.    ***Гурам МАМУЛИЯ, КОНЦЕПЦИЯ ГОСУДАРСТВЕННОЙ ПОЛИТИКИ ГРУЗИИ В ОТНОШЕНИИ ДЕПОРТИРОВАННЫХ И РЕПАТРИИРОВАННЫХ В ГРУЗИЮ МЕСХОВ.***  ***История и современность.***  ***http://www.ca-c.org/journal/cac-02-1999/st\_19\_mamulija.shtml*** |

**წყარო 2. ნოდარ ნათაძის (ფილოლოგიის მეცნიერებათა დოქტორი) მოსაზრება მუსლიმი მესხების საკითხის შესახებ**

|  |
| --- |
| **“…** 1944 წელს დანაშაული ჩაიდინეს **ადამიანების,** და არა **ეთნოსის** მიმართ**…** დეპორტირებულთა მოთხოვნას საქართველოში ჩამოსახლებაზე, მინდა ხაზგასმით აღვნიშნო, ამის უფლებამოსილება მათ არა აქვთ. ერთადერთი, რისი მოთხოვნაც ლოგიკურია, ეს არის წინაპართა **კერძო საკუთრებაზე** მემკვიდრეობის პრინციპის დაცვა, რაც უნდა შეფასდეს და მატერიალური კომპენსაციის სახით აუნაზღაურდეს დეპორტირებულთა შთამომავლობას**….** საქართველოს უფლება აქვს **…** დეპორტირებულთა ის ნაწილი შემოიყვანოს, რომელიც მას საიმედოდ მიაჩნია **…** ჩვენი არჩევანი უპირობოდ მათზე უნდა შეჩერდეს, ვინც თავს ქართველად აღიარებს **…** ისეთი ადამიანების ჩამოსახლება, ვინც თავს თურქად მიიჩნევს, საქართველოს სიკვდილს ნიშნავს**…** საქართველოსათვის სულერთი არ არის ამ ხალხის ბედი. მათ შორის, 90 პროცენტში ქართული გენია, ქართული სისხლი ჩქეფს. მათ **…**  უნდა შევასწავლოთ ენა, ჩვენს ისტორიასა და კულტურას ვაზიაროთ, მოვახდინოთ ქართული ეთნოსის სხეულში მათი ინტეგრირება**…** ევროსაბჭოს რეკომენდაცია - 2012 წლამდე საქართველოში მაჰმადიანი მოსახლეობის მთლიანად შემოსახლებაზე, მიუღებელია”.  ***ე.წ. „თურქი” მესხები, გაზ. “დილის გაზეთი”, 20 ოქტომბერი, 2003***  ***http://www.sapikhvno.org/viewtopic.php?t=2115*** |

**წყარო 3. ისტორიკოს სვიმონ მასხარაშვილი** **მოსაზრება მუსლიმი მესხების საკითხის შესახებ**

|  |
| --- |
| “1944 წელს ქვემო ქართლის მკვიდრი არც ერთი აზერბაიჯანელი და არც ერთი მაჰმადიანი აჭარელი არ გაუსახლე­ბიათ. თათართა, ანუ «თურქ მესხთა», წინაპრების გადასახლებას რელიგიური და ეთნიკური საფანელი არ ჰქონია. უბრალოდ, ესოდენ **დესტრუქციული** ძალის საზღვარზე დატოვება თვით საბჭოთა კავშირისთვისაც კი საფრთხეს წარმოადგენდა **…** **სომხებით** მჭიდროდ დასახლებულ რეგიონში მათი დაბინავება უეჭველად **გამოიწვევს კონფლიქტს“.**  ***7 მაისი, 2007, “კვირის პალიტრა”*** |

**წყარო 4. გურამ მამულიას1 მოსაზრება მუსლიმი მესხების საკითხის შესახებ**

|  |
| --- |
| ” **…** ისტორიამ ისინი “დამნაშავეებად” ცნო იმის გამო, რომ ისინი ცხოვრობდნენ ჯერ რუსეთ-თურქეთის, ხოლო შემდეგ საბჭოთა კავშირ-თურქეთის საზღვარზე, ხოლო ქართველმა ხალხმა, რომელიც მოკლებული იყო რეალურ სუვერენიტეტს, ვერ შეძლო მათი დაცვა**...**  ქართველი ერის ეთნიკური მშენებლობის გზაზე **მესხების პრობლემა** წარმოადგენს ჩვენს არცთუ იოლ მემკვიდრეობას.Aამ მემკვიდრეობის გააზრება და მასზე ზრუნვა – არის ისტორიული პასუხისმგებლობა იმ თაობისა, რომელიც გაუძღვება XXI საუკუნეში განახლებულ საქართველოს. ამაში მდგომარეობს საქართველოს სახელმწიფო პოლიტიკის არსი საქართველოში დეპორტირებილი და რეპატრირებული მესხების მიმართ**...**  ***Гурам МАМУЛИЯ, КОНЦЕПЦИЯ ГОСУДАРСТВЕННОЙ ПОЛИТИКИ ГРУЗИИ В ОТНОШЕНИИ ДЕПОРТИРОВАННЫХ И РЕПАТРИИРОВАННЫХ В ГРУЗИЮ МЕСХОВ.***  ***История и современность.***  [***http://www.ca-c.org/journal/cac-02-1999/st\_19\_mamulija.shtml***](http://www.ca-c.org/journal/cac-02-1999/st_19_mamulija.shtml)  ------------------------------------------------------------  **1** გურამმამულია, ისტორიის მეცნიერებათა დოქტორი. საქართველოს პარლამენტის წევრი 1992-1995 წლებში, რეპატრიაციის სამსახურის უფროსი 1999 წელს. |

**წყარო 5. ნაირა გელაშვილის მოსაზრება მუსლიმი მესხების საკითხის შესახებ**

|  |
| --- |
| **”**მუსლიმი მესხები, ჩვენს მსგავსად, იყვნენ საქართველოს სრულუფლებიანი მოქალაქეები და ისინი არასამარ­თლიანად, ბარბაროსულად გაასახლეს სამშობლოდან 1944 წელს.... მათთვის უარის თქმა რეაბილიტაციაზე, რეპატრიაციაზე არა მარტო უკანონობა და უსამათლობაა, არამედ წარმოადგენს იმ დანაშაულის ახალ დაკანონებას, რომელიც ჩაიდინეს სტალინმა და ბერიამ და რომელიც მორალური თვალსაზრისით უფრო მძიმე დანაშაულია, რადგან ახლა მას სჩადის არა მარტო ხელისუფლება, არამედ ხალხი, ის ადამიანები, რომლებიც, უეჭველია, თავის თავს მიიჩნევენ დემოკრატებად, ქრისტიანებად, ადამიანის უფლებების დამცველებდ და ა.შ. თუ სახელმწიფო, ხალხი სრულად გაიაზრებს ამ პრობლემას და იზრუნებს დაბრუნებულებზე, კერძოდ, მათი ადაპტაციის პროცესზე, მათ უსაფრთხოებაზე და ა.შ., ეს იმუშავებს საქართველოს სასარგებლოდ. ხოლო, თუ გადასახლების პროცესი იქნება სტიქიური და დაბრუნებულები მიტოვებულნი იქნებიან ბედის ანაბარად, მაშინ არცკი მინდა წარმოვიდგინო, თუ რა შეიძლება მოხდეს.”.  ***”ახალი თაობა”, #35, 31.10-2.11. 2000*** |

**წყარო 6. ქართული მედია მუსლიმი მესხების შესახებ**

|  |
| --- |
| **“მშობლიურ სოფლებში უნდა დავბრუნდეთ”**  **რეპორტაჟი იანეთის მეცხრე უბნიდან**  “**…** 1975 წელს დაბრუნებულ მესხთა ნაწილი სამტრედიაში დასახლდა. მაშინ ყირგიზეთიდან, ყაზახეთიდან და აზერბაიჯანიდან რამდენიმე ოჯახი საკუთარი სურვილით ერთდროულად გადმოსახლდა. კომუნისტებმა ისინი პირუტყვის მოსაშენებელ კომპლექსში სამუშაოდ კომპაქტურად დაასახლა. 26 სახლისგან შემდგარ სოფელში, რომელსაც შემდეგ იანეთის მეცხრე უბანი ეწოდა, 30 მაჰმადიანი მესხი ოჯახებით შესახლდა.  უკვე წლებია, დასახლებაში საზოგადოებრივი ტრანსპორტი არ ფუნქციონირებს. ამ დასახლების შესახებ მეზობელ სამტრედიაშიც კი ბევრს არაფერი სმენია. მეცხრე უბანში ქართულად მხოლოდ მოზარდები საუბრობენ. 29 წლის განმავლობაში აქ არცერთი შერეული ოჯახი არ შექმნილა.  მესხების საარსებო საშუალება მეცხოველეობა და სოფლის მეურნეობაა. თითოეული ოჯახი, სადაც მინიმუმ რვა წევრი ცხოვრობს, ჰექტარზე მეტ მიწის ფართობს ამუშავებს. ჰყავს ათობით ცხვარი, ძროხა, ქათამი.  “ცუდად არ ვცხოვრობთ, მაგრამ აქ მაინც ვერ დავრჩები. როგორც კი საშუალება მომეცემა, ჩემს მშობლიურ სოფელში, ვარხანში (ახალციხის რაიონი) დავბრუნდები. იქ უნდა მოვკვდე, იქ უნდა დავიმარხო”, - აცხადებს მალხაზ ბახტაძე…  სხვაგვარად ფიქრობენ მეცხრე უბანში მცხოვრები ახალგაზრდები.  “არ მინდა ახალციხეში ცხოვრება. აქ მირჩვენია. ჩემი მშობლებიც აპირებენ მესხეთში წასვლას, მაგრამ არ გავყვები მათ”, - ამბობს მეცხრე კლასის მოსწავლე გაგი ჭინჭარაძე.  ***გაზეთი „სამხრეთის კარიბჭე“, 2004, თამუნა უჩიძე, სამტრედია***  ***http://www.regions.ge/2&newsid=391&year=2009&position=news\_main&q=სამტრედია*** |

**წყარო 7. არასამთავრობო ორგანიზაცია „ტოლერანტი“ (დაარსდა 2001 წელს)**

|  |  |  |
| --- | --- | --- |
| „ტოლერანტი“ აქტიურად მუშაობს საქართველოში მცხოვრებ რეპატრიანტ მესხთა ინტეგრაციისთვის. ხელს უწყობს საზოგადოებრივ პროცესებში მათ აქტიურ ჩართვას, ეთნიკური და რელიგიური გაუცხოების გადალახვას.  „ტოლერანტი“, პრაქტიკულად, ერთადერთი არასამთავრობო ორგანიზაციაა საქართველოში, რომელიც უშუალოდ უკავშირდება რეპატრიანტებს, ინტერესდება მათი საჭიროებებით და ასოციაციის კომპეტენციის ფარგლებში პრობლემების გადაჭრაში ეხმარება.    2005 წლიდან ასოციაცია „ტოლერანტი“ აქტიურად თანამშრომლობს იანეთის მეცხრე უბნის სკოლასთან. **ევროკავშირის** დონორობით განხორციელებული პროექტის ფარგლებში ,,მესხ რეპატრიანტთა უფლებების დაცვა – დემოკრატიული პროცესების ხელშეწყობა საქართველოში“ „ტოლერანტმა“ გახსნა რეპატრიანტთა ინტეგრაციის ცენტრი იანეთში.   |  |  | | --- | --- | |  | ცენტრი **იანეთელ მესხებს** სთავაზობს:  იურიდიულ კონსულტაციებს  სამედიცინო კონსულტაციებს  მშობლიური ენის შემსწავლელ კურსებს  სხვადასხვა სახელობო პროფესიულ კურსებს  ქართული ხალხური ცეკვისა და სიმღერის შემსწავლელ კურსებს  კომპიუტერის სწავლებას.  „ტოლერანტს“ ჰყავს საკონტაქტო პირები ადიგენის რაიონის სოფელ აბასთუმანსა და გორის რაონის სოფელ წითელუბანში.  [***http://www.toleranti.ge/old/joomla/***](http://www.toleranti.ge/old/joomla/) **[5 მარტი, 2010]** | |

**წყარო 8. საქართველოს მოსახლეობის მოსაზრებები (2007-2008 წლები)**

|  |
| --- |
| * სომხური დიასპორის წარმომადგენელი გოგა ელიბეგოვი   ”თურქი-მესხების ჩამოსახლებამ შეიძლება ვითარება სამცხე-ჯავახეთში ძალიან შეცვალოს. ამბობენ, რომ ძალიან ბევრი კონფლიქტი იქნება”.   * საზოგადოება ”მშობლიური მესხეთის” დარბაზის წევრი თამარ სამსონაძე:   ” ჯერ კიდევ ცოცხლები არიან ის ადამიანები, რომლებსაც კარგად ახსოვთ, თუ რას სჩადიოდნენ მაშინ თურქი-მესხები. დღეს მათ ნასახლარებზე იმერლები, რაჭველები და მთიულები ცხოვრობენ და სად უნდა დასახლდნენ? აქ თავისუფალი მიწები არ არის”.  ***სოციალური ქსელი: ფორუმი (***[***Forum - Forum***](http://www.ertoba.net/forum/default.asp)***) :*** [***პოლიტიკა და საზოგადოება***](http://www.ertoba.net/forum/forum_topics.asp?FID=5&PN=0)  [***http://www.ertoba.net/forum/forum\_posts.asp?TID=287***](http://www.ertoba.net/forum/forum_posts.asp?TID=287)   * **მაისი 17, 2007**   “[მესხები] არ უნდა გადმოვასახლოთ და გეტყვით რატომ: ვინაიდან თურქი მესხები გაასახლა საბჭოთა კავშირმა, მანვე უნდა მიიღოს თავისივე ფარგლებში. ვინაიდან საბჭოთა კავშირი დაიშალა, ვალდებულია მისი სამართალმემკვიდრე რუსეთი, რომ ამ ხალხს გამოუნახოს ადგილი, სადაც დასახლდებიან და იცხოვრებენ. **...** ამ ხალხის უმეტესობა თავს თვლის თურქად. ასე რომ, მათი კომპაქტური ჩასახლებით ჩვენ შევიქმნით კიდევ ერთ ნელი მოქმედების ნაღმს, რომელიც იმდენი გვაქვს, სამ ქვეყანას ეყოფა”.   * **ივლისი 27, 2007**   “აქტუალური თემაა. სამწუხაროა, რომ ასე უყურადღებოდ დარჩა.… მე, პირადად, "თურქი მესხის" ყურება მირჩევნია "ჩინელი ქართველების" ყურებას... რაც შეეხება ქართველების ხოცვას და ყიდვას, არც ჩვენი მეფე-მთავრები "ჩამორჩებოდნენ" მაგაში და არც ნაკლები ჩამომავლობის ქართველები, თუნდაც ადრე და თუნდაც ახლა”.   * **თებერვალი, 2008**   “მესხები აუცილებლად უნდა დაბრუნდნენ სამშობლოში, აღარ შეიძლება ამ საქმის გადადება, რადგან ჟამთა სვლის გამო ახალი თაობა, ნებით თუ უნებლიედ, თანდათან ივიწყებს საკუთარ ფესვებს. საქართველოში დაბადებული და გაზრდილი მესხი”.  ***სოციალური ქსელი: ფორუმი http://forum.gol.ge/lofiversion/index.php/t43630.htm*** |

**ე.წ. თურქი მესხების რეპატრიაციაზე საქართველოს მთავრობამ 5 000-ზე მეტი განაცხადი მიიღო**

**27.03.2013**

მაჰმადიანი მესხების რეპატრიაციასთან დაკავშირებით საქართველოს მთავრობაში 5 000-ზე მეტი განაცხადია შესული. ამის შესახებ საგარეო საქმეთა მინისტრმა მაია ფანჯიკიძემ თავის თურქ კოლეგა აჰმეთ დავუთოღლუსთან ერთად გამართულ პრესკონფერენციაზე თურქი ჟურნალისტის კითხვის პასუხად განაცხადა.

თურქი ჟურნალისტი დაინტერესდა, თუ როგორ მიმდინარეობს მუშაობა „ახალციხელი თურქების“ რეპატრიაციასთან დაკავშირებით.

მაია ფანჯიკიძის ინფორმაციით, უკვე მიღებული 5 000-ზე მეტი განაცხადიდან 800-ზე მეტი მუშავდება. ისინი საქართველოში რამდენჯერმე ჩამოიყვანეს. მათი რეპატრიაციის ვალდებულება საქართველოს ევროსაბჭოს წინაშე აქვს ნაკისრი.

„მომდევნო კვირებში ამ მიმართულებით პროგრესის მიღწევა იგეგმება. შესაბამისი საკანონმდებლო ცვლილება იუსტიციის სამინისტროს მიერ იქნება ინიცირებული. რეპატრიაციაზე გარკვეული ვადები არის დაწესებული. თუ მათი დაბრუნება ამ ვადებში არ მოხდება, ეს შეიძლება პრობლემა გახდეს“, - აღნიშნა მაია ფანჯიკიძემ.

<http://medianews.ge/ge/etsturqimeskhebisrepatriatsiazesaqartvelosmtavrobam5000-zemetiganatskhadimiigho/36268>

**თურქი მესხები ევროსაბჭოსკენ მიმავალ გზას გვიკეტავენ**

ძნელი შესამჩნევი არ არის, რომ ე.წ. «თურქი მესხების» თაობაზე ატეხილ აჟიოტაჟს დიდოსტატი «დირიჟორი» ჰყავს, რომელიც კარგად ითვალისწინებს ქვეყანაში ამჟამად შექმნილ ვითარებას და საზოგადოებრივ განწყობას.

ეს პრობლემა რუსეთისათვის ყოველთვის იყო ***«უკანასკნელი, მაგრამ ყველაზე მძლავრი კოზირი»,*** რომელსაც მხოლოდ უკიდურეს ვითარებაში თუ გამოიყენებდა. როგორც ჩანს, ამჟამად, მართლაც, დგება მისთვის კრიტიკული მომენტი.

გააფთრებული დისკუსია ამ საკითხზე ჯერ კიდევ 1989 წლიდან მიმდინარეობს. ჩამოყალიბდა ორი ძირითადი ბანაკი, რომელთაგან ერთს მიაჩნია, რომ გათურქებული მესხების ჩამოსახლება მესხეთში დამღუპველი იქნება საქართველოსთვის, ვინაიდან სამასი ათასი «თურქი მესხი» სეპარატიზმის კიდევ ერთ კერად აქცევს სამხრეთ საქართველოს. მეორე ბანაკმა კი უცნაური პოზიცია დაიკავა: ვინაიდან «ჭეშმარიტება სამშობლოზე მაღლა დგას», უნდა ვაღიაროთ დანაშაული ამ ხალხის წინაშე და დავაბრუნოთ საქართველოში ქართული ორიენტაციის მესხები»...

«თურქული ორიენტაციის» ორგანიზაცია «ვატანის» ლიდერი სარვაროვი მოსკოვში ხელმძღვანელობს სპეციალურ შტაბს, იგი დღენიადაგ მიმართავს საერთაშორისო ოგანიზაციებს, რუსეთისა და თურქეთის ხელისუფლებას, ყოფილ დისიდენტებს, ადამიანის უფლებათა დამცველ ორგანიზაციებს, რათა გააძლიერონ ზეწოლა საქართველოს ხელისუფლებაზე და უზრუნველყონ გაუბედურებული დევნილების დაბრუნება მშობლიურ მიწაზე...

შეიძლება ვივარაუდოთ, რომ მთლიანობაში ეს პრობლემა ევროსაბჭოში საქართველოს გაწევრიანების ერთ-ერთი უმთავრესი ხელშემშლელი ფაქტორი გახდება.

«თურქ-მესხთა» პრობლემა იმდენად რთულია, რომ იგი ნებისმიერი, თუნდაც მდიდარი და მძლავრი ქვეყნისთვის იქცეოდა უმთავრეს ეროვნულ-სახელმწიფოებრივ თავსატეხად. თუ სამართლიანობა (ანუ ჭეშმარიტება) მოითხოვს ამ ხალხის დაბრუნებას მესხეთში, მაშინ იმასაც დღესვე უნდა შეურიგდნენ, რომ მათი დაბრუნებისთანავე საქართველოში, როგორც მინიმუმ, მეოთხე ავტონომია შეიქმნება ეროვნული ნიშნით. მესხთა უმრავლესობა ამჟამად დარწმუნებულია: ისინი საქართველომ (და არა მოსკოვმა) გაასახლა, ამიტომ დაბრუნების შემდეგ მათთვის ფსიქოლოგიური დომინანტი გახდება «სამართლიანობის აღდგენა», ანუ საქართველოს დასჯა მათ წინააღმდეგ გამოჩენილი სისასტიკისათვის. ქართული პოლიტიკა, ჯერჯერობით, ამას ვერაფერს უპირისპირებს: ლაპარაკია მხოლოდ ქართული ორიენტაციის მესხთა დაბრუნებაზე აღმოსავლეთ და დასავლეთ საქართველოს რეგიონებში.

საქართველო ერთადერთი ყოფილი მოკავშირე რესპუბლიკაა, რომელმაც 1944 წელს სტალინის მიერ ორგანიზებული «ხალხთა დიდი გადასახლების» შედეგის აღმოფხვრა არ დაიწყო. 1990 წლამდე ერთადერთი ეთნიკური ჯგუფი (თურქი მესხების გარდა), რომელიც სამშობლოში არ დაბრუნებულა, იყო «ყირიმელი თათრები», მაგრამ 1990-1993 წლებში მათი დიდი უმრავლესობა (რუსეთ-უკრაინის წინააღმდეგობათა გამოყენებით) მაინც დასახლდა ნახევარკუნძულზე.

«თურქი მესხების» საკითხი კი კვლავ გადაუწყვეტელია. ის ძალები ევროსაბჭოში, რომლებიც ნებისმიერი საბაბით ცდილობენ, არ დაუშვან საქართველოს სრულუფლებიანი წევრობა (რადგან არ სურთ იკისრონ პასუხისმგებლობა ჩვენს ქვეყანაში მიმდინარე პროცესებისთვის), იღებენ შესანიშნავ საბაბს უარის სათქმელად. და ეს ზემოთ ხსენებული «დირიჟორის» კიდევ ერთი წარმატებაა.

***გაზეთი „7 დღე“, 14 იანვარი, 1998 წ.***

[**„რუსეთის ჯავახკური დიასპორა“ „თურქი-მესხების“ დაბრუნების წინააღმდეგია**](http://saqinform.ge/index.php?option=com_content&view=article&id=13955:2013-04-01-08-02-31&catid=109:arno&Itemid=538)

**საქართველო, 1 აპრილი,2013,  საქინფორმი.**

საზოგადოებრივმა ორგანიზაცია „რუსეთის ჯავახკურმა დიასპორამ“ **საქინფორმს**თავისი ახალი  სპეციალური განცხადება გამოუგზავნა, სადაც აღნიშნულია:

„ბათუმში საქართველოს, თურქეთისა და აზერბაიჯანის საგარეო საქმეთა მინისტრების შეხვედრაზე "თურქი-მესხების" დაბრუნების საკითხები განიხილებოდა, რასაც დიასპორის წარმომადგენლები "გარკვეული პოლიტიკურ-ობიექტური და ფიზიკური პირობების" გამო, მოცემულ მომენტში შეუძლებლად მიიჩვენენ.

"თავდაპირველად გვსურს აღვნიშნოთ, რომ ჩვენ არ ვკამათობთ დაბრუნებასთან დაკავშირებით ე.წ. "თურქი-მესხების", გარკეული გამონაკლისების გარდა, უფლებაზე. პრობლემა სხვა რამეში და კერძოდ, აღნიშნული უფლების განხორციელებისთვის მოცემულ მომენტში პოლიტიკურ-ობიექტური და ფიზიკური პირობების არარსებობაში მდგომარეობს.

საერთაშორისო სამართალში და სამართალში ზოგადად, მიღებულია ისეთი მექანიზმები, როგორიცაა გადასახლებული მოსახლეობის უფლებათა აღდგენა და/ან მათი უფლებების დარღვევისთვის კომპენსაცია, ანუ საერთაშორისო სამართალი და საერთაშორისო პრაქტიკა ალტერნატიულ გადაწყვეტილებებს განიხილავს. დიდი მნიშვნელობა ენიჭება პასუხისმგებელი მხარის განსაზღვრას, რომლის მოქმედებამაც ადამიანთა განხილული კატეგორიის უფლებათა დარღვევამდე მიგვიყვანა.

აღნიშნულ შემთხვევაში, საქართველო არ არის პასუხისმგებელი მხარე "თურქი-მესხების" ერთ დროს მომხდარი დეპორტაციისთვის, ამიტომაც ის არ არის ვალდებული ამის გამო პასუხი აგოს. უკეთეს შემთხვევაში, თუ საქართველოს ამჟამინდელი ხელისუფლება, უბრალოდ, იძულებულია საკუთარ თავზე აიღოს პასუხისმგებლობა, მაშინ დაე, მათ განიხილონ მატერიალური კომპენსაციის მექანიზმები, რაც შექმნილ სიტუაციაში ყველაზე მისაღები და ოპტიმალური გამოსავალი იქნება.

**1. მივიჩნევთ, რომ ქართულ-აფხაზური და ქართულ-სამხრეთ ოსური დაურეგულირებელი კონფლიქტების პირობებში, მხარეებს შორის ერთაშორისი დაძაბულობის ესკალაცია, საქართველოს უსაფრთხოებას ემუქრება და ის, შესაძლოა, რეგიონალური დესტაბილიზაციის ახალი წყარო გახდეს.**

**2. სამცხე-ჯავახეთის ამჟამინდელ მხარეში, იმ სოფლებში, სადაც ოდესღაც "თურქი-მესხები" ცხოვრობდნენ, ახლა უკვე მჭიდროდ სახლობენ ქართული ოჯახები და ამ მხარის ტერიტორიაზე ფიზიკურად არ არის თავისუფალი ადგილები რეპატრიანტთა დასაბრუნებლად.**

**3. უცხო ხალხებთან რეპატრიანტთა აგრესიული მენტალიტეტის გათვალისწინებით, არ არის გამორიცხული, რომ გარკვეული დროის გასვლის შემდეგ ისინი ახლა უკვე თურქეთთან "შეერთებას" მოითხოვენ, რაც, ბუნებრივია, საქართველოს სამხრეთ ტერიტორიების დაკარგვის საფრთხეს ქმნის.**

**4. სამცხე-ჯავახეთში კომპაქტურად ცხოვრობს სომხური მოსახლეობა. სომხურ-აზერბაიჯანული და სომხურ-თურქული ურთიერთობების დაურეგულირებლობა და მათი მუდმივად საომარი რიტორიკა ახალი ერთაშორისი კონფლიქტის კერის წარმოშობას არ გამორიცხავს.**

აღნიშნულიდან გამომდინარე, მივიჩნევთ, რომ ოფიციალურმა თბილისმა, მთელი ერის საზოგადოებრივი აზრისა და საკუთარი სახელმწიფოებრივი უსაფრთხოების დაცვის მიზნით, ძველი ხელისუფლების მიერ აღებულ ვალდებულებებს უნდა გადახედოს".

<http://saqinform.ge/index.php?option=com_content&view=article&id=13955:2013-04-01-08-02-31&catid=109:arno&Itemid=538#ixzz2RH29o0cB>

**შარაძე პრეზიდენტის ბრძანებულების წინააღმდეგ ილაშრებს**

**1996 წლის 25 დეკემბერს** საქართველოს პარლამენტში მიგრაციისა და უცხოეთში მცხოვრებ თანამემამულეთა საქმეების კომიტეტმა პრესკონფერენცია გამართა. კომიტეტის თავმჯდომარემ, გურამ შარაძემ, მთელი ყურადღება საქართველოში ე.წ. თურქი-მესხების ჩამოსახლების საკითხს დაუთმო.

კომიტეტის თავმჯდომარის უკმაყოფილების მიზეზი საქართველოს პრეზიდენტის მიერ ხელმოწერილი ბრძანებულება გახდა. ბრძანებულებაში ნათქვამია, რომ 300 ათასზე მეტი თურქი-მესხის მესხეთ-ჯავახეთში დასასახლებლად სახელმწიფო სახსრების სრული მობილიზაცია უნდა მოხდეს და პროგრამა 2000 წლამდე უნდა შესრულდეს.

ბრძანებულების მიხედვით, შექმნილია სპეციალური კომისია ლტოლვილთა და განსახლების მინისტრის, ვალერი ვაშაკიძის თავმჯდომარეობით და იმავე სამინისტროს რეპატრიაციის სამსახურის უფროსის, გურამ მამულიას მოადგილეობით.

გურამ შარაძის თქმით, ბრძანებულება პარლამენტის გვერდის ავლითაა გაცემული. ამას გარდა, 1992 წელს ქალაქ ბიშკეკში ხელმოწრილია შეთანხმება სტალინი-ბერიას რეჟიმის დროს რეპრესირებული ხალხების მშობლიურ ადგილებში დაბრუნების შესახებ. საქართველომ ამ ხელშეკრულებას მაშინ ხელი არ მოაწერა და ამდენად, ე.წ. თურქი-მესხების მიმართ არავითარი ვალდებულება არ აქვს.

შარაძისთვის გაუგებარია, რის საფუძველზე ხდება საკითხის ფორსირება. ,,საზღვრებს მომდგარი ხალხის ჩასახლება სამცხე-ჯავახეთში, სადაც ისედაც ნაღმია ჩადებული, კიდევ ერთ სახიფათო კერას წარმოქმნის ჩვენს ქვეყანაში”, – განაცხადა გურამ შარაძემ. მან იქვე დასძინა, რომ ,,პრეზიდენტი შეცდომაში შეიყვანეს’’.

**ლიკა ბასილაია**

**,,რეზონანსი”, 26 დეკემბერი, 1996**

**გურამ შარაძე**, პარლამენტის მიგრაციისა და უცხოეთში მცხოვრებ თანამემამულეთა საქმეების კომიტეტის თავმჯდომარე:

,,დაწერეთ, დაბეჭდეთ მსხვილი ასოებით, როგორც გინდათ და გავაგებინოთ პრეზიდენტს, რომ გურამ მამულია მასაც ღუპავს და მთელ საქართველოსაც. ან ის ათი დეპუტატი რატომ არის პირში წყალჩაგუბებული? გამოვიდნენ და თქვან, მამულია მართალია და შარაძე მტყუანი. ვინმე უკრძალავს?.. მე, სანამ აქა ვარ, ამ ბინძურ თამაშში არ გავერევი. ბინძური კიდევ ცოტაა! მოსალოდნელ სისხლისმღვრელ ომში არ გავერევი”.

**,,ახალგაზრდა ივერიელი”, 8-14 დეკემბერი, 1997**

**,,საქართველომ ყველას მაგივრად უნდა აგოს პასუხი და თავზე ნაცარი დაიყაროს”**

ინტერვიუ პარლამენტის მიგრაციისა და უცხოეთში მცხოვრებ თანამემამულეთა

საქმეების კომიტეტის თავმჯდომარე გურამ შარაძესთან

**- არსებობს აზრი, რომ საქართველომ უზბეკეთს ფერღანაში ე.წ. თურქ-მესხთა დაწიოკებისთვის პასუხი უნდა მოსთხოვოს, ხოლო უზბეკეთმა და ყაზახეთმა ამ ხალხის დაბრუნებისა და სოციალური პირობების გაუმჯობესებისათვის ფინანსები უნდა გამოყოს?**

- უკეთესი იქნება დაგვეკონკრეტებინა: ,,არსებობს აზრი’’ – ეს ფრაზა კომუნისტების დროს იხმარებოდა. ჩვენ უნდა გადავეჩვიოთ გაურკვეველ საუბარს. ქართულ პოლიტიკურ აზროვნებაში ეს აზრი პირველად მე დავაყენე, აქამდე კი ცალმხრივად ცდილობდნენ საკითხის დაყენებას, ანუ 1944 წელს საქართველოდან თურქი-მესხების გასახლებაზე საქართველოს სთხოვდნენ პასუხს. მე ვაცხადებ, რომ საქართველო არ არის სსრკ-ის სამართალმემკვიდრე, ჩვენ ეს მემკვიდრეობა არც ეროვნული და არც სამხედრო ქონების გაყოფისას არ გვერგო. თურქ-მესხთა გასახლებაზე პასუხისმგებელი კი დღეისთვის მოსკოვია. საქართველო თუ დააბრუნებს თურქ-მესხებს, უზბეკეთმა ფერღანის ტრაგედიაზე უნდა აიღოს პასუხისმგებლობა. ჩვენგან ეს ხალხი უსისხლოდ გაასახლეს, თანაც ისინი 100 ათასი იყვნენ, დღეს ჩვენ იქ დაბადებულ 300 ათასი კაცის ჩამოსახლებაზე რატომ ვართ ვალდებულები? ასე რომ, ეს საკითხი მე დავსვი და ვიმეორებ, რომ 1944 წელს თურქ-მესხთა გასახლებაზე პასუხი სსრკ-ის სამართალმემკვიდრე რუსეთმა უნდა აგოს, ხოლო უზბეკეთმა ფერღანაში სისხლიანი ტრაგედიის გამო უნდა აიღოს პასუხისმგებლობა, რადგან საქართველოში დაბრუნების მსურველთა უმეტესობა სწორედ უზბეკეთიდან გამოძევებულები არიან.

**- ხომ არ დაძაბავს ეს საქართველო-უზბეკეთის ურთიერთობებს?**

- საქართველომ ყველას მაგივრად უნდა აგოს პასუხი და თავზე ნაცარი დაიყაროს?! საქართველო თუ რუსეთსა და უზბეკეთს სამართლიანად მოსთხოვს პასუხს, ამან ურთიერთობების დაძაბვა არ უნდა გამოიწვიოს. ასე რომ, ეს კითხვა უკვე თავითავად პროვოკაციულია.

**- ელდარ შენგელაიას აზრით, საქართველოს თურქი-მესხების დაბრუნების პროცესის დაფინანსებაში შუა აზიის რესპუბლიკებისა და რუსეთის გარდა საერთაშორისო ორგანიზაციების ჩართვაც შეუძლია?**

- მე ელდარ შენგელაიას, როგორც პარლამენტის თავმჯდომარის მოადგილესა და ნიკოლოზ შენგელაიასა და ნატო ვაჩნაძის შვილს, ვურჩევ, რომ ასეთივე გულმოდგინებით იზრუნოს ჯერ აფხაზეთიდან და სამაჩაბლოდან დევნილთა დაბრუნებაზე, სტიქიური მოვლენების გამო სამხრეთ საქართველოში ჩასახლებულთათვის ელემენტარული საცხოვრებელი პირობების შექმნაზე და მერე იზრუნოს ე.წ. თურქი-მესხების პრობლემებზე. მე მას მოვუწოდებ, რომ გონს მოეგოს. მე მეცოდება იგი, როგორც პოლიტიკოსი. სამწუხაროა, რომ ასეთი კარგი კინორეჟისორი, ასეთი ბეცია პოლიტიკაში. მეცოდება, რომ ამით ცუდ სამსახურს უწევს არა მარტო ხალხს და ქვეყანას, არამედ საკუთარ თავსაც. თუ ბატონ ელდარს ჩემი არ სჯერა, პრეზდენტის რადიოინტერვიუს მოისმინოს და მას მაინც დაუჯეროს.

**- თქვენ, როგორც პარლამენტის მიგრაციისა და უცხოეთში მცხოვრებ თანამემამულეთა საქმეების კომიტეტის თავმჯდომარეს, როგორ გესახებათ თურქ-მესხთა პრობლემების მოგვარება?**

- მე ეს პრესკონფერენციაზე ვთქვი და კიდევ ერთხელ გავიმეორებ, რომ არსებობს მიგრაციის შესახებ კანონი, სადაც აღნიშნულია, რომ დაშვებული ქვოტების შესაბამისად 150 კაცს ყოველწლიურად შეუძლია საქართველოს მოქალაქეობის მიღება. თურქმა-მესხებმა დაამტკიცონ ქართული წარმომავლობა და ისარგებლონ ამ ქვოტებით. ქართულ ჯარში ნამსახურევი და ქართულად განსწავლული თითო-ოროლა ახალგაზრდა ნუ ეცდება სპეკულაციას, თავი დაანებონ შენგელაიას და მამულიასნაირი ბეცი პოლიტიკოსების მოტყუებას, რადგან ჩვენ არ მოვტყუვდებით. პარლამენტში სირბილის ნაცვლად, იუსტიციის სამინისტროს შესაბამის სამსახურს მიმართონ და ვურჩევ, ამ საზარბაზნე ხორცად გამოყენებულ ახალგაზრდებს, ისარგებლონ ამ ქვოტებით. მათ მაგივრად ნუ შემოდიან საქართველოში ავღანელები, სომალელელბი, ინდოელები და სხვა ათასი ჯურის ხალხები. დაანებონ მათაც და მათმა მხარდამჭერმა პოლიტიკოსებმა კუკუმალობანას თამაშს თავი. თუ ჩვენ ერთსა და ორს შემოვიყვანთ, ხვალ 300 ათასი ე.წ. თურქი-მესხი მოგვადგება კარს. ამ სირაქლემას პოლიტიკას კი ჩვენ ვერ ავყვებით.

**,,პრემიერი”**

,,ახალი თაობა”, 13 იანვარი, 1998

**საქართველოში ე.წ. ,,თურქი-მესხების” დაბრუნება ახალი რესპუბლიკის შექმნის საშიშროებას ქმნის**

პარლამენტის მიგრაციისა და უცხოეთში მცხოვრებ თანამემამულეთა საქმეების კომიტეტის თავმჯდომარის, გურამ შარაძის განცხადებით, საქართველოში თურქეთის წარმომადგენელთა ვიზიტისას საქართველოსა და თურქეთს შორის დადებულ ხელშეკრულებებში საქართველოსთვის უმძიმესი ორი პუნქტია შეტანილი: 1944 წელს დეპორტირებული ,,თურქი-მესხების’’ დაბრუნების საკითხი და ჭოროხის კაშხლის მშენებლობა.

გურამ შარაძის თქმით, მისთვის ცნობილია, რომ თურქეთის სახელმწიფო მინისტრი რაფაელ შაჰინი (ლორთქიფანიძე) გამალებით მუშაობს, რომ უზბეკეთში მცხოვრებ 300 ათას ,,თურქ-მესხს” შეუქმნას არა მარტო იურიდიული, არამედ ფინანსური უზრუნველყოფაც. გურამ შარაძის თქმით, შესაძლოა ეს ,,თურქეთთან წრეგადასული მეგობრობის” გამო დადებული ხელშეკრულებები საქართველოსთვის ძალიან ცუდად შემობრუნდეს.

რაც შეეხება ჭოროხზე კაშხლის აშენებას ეს, შარაძის თქმით, ქმნის რეალურ საფრთხეს, ზღვამ მთლიანად ,,ჩაყლაპოს” ბათუმი და თუ შევარდნაძე ჩავა კაშხლის გახსნის ცერემონიაზე, შარაძის აზრით, მერე ყველაფერი გვიან იქნება. მისივე თქმით, ,,თურქ-მესხთა” დაბრუნება მესხეთში ახალი რესპუბლიკის შექმნის საშიშროებას მოიტანს, ხოლო რაც შეეხება თურქეთის სახელმწიფო მინისტრის ასეთ თავგამოდებულ ზრუნვას ,,თურქ-მესხებზე”, შარაძე მიიჩნევს, რომ თუ ეს საქართველოზე ზრუნვითაა გამოწვეული, მაშინ იგივე შაჰინმა უნდა იფიქროს, საქართველოს კუთვნილი ტერიტორიების დაბრუნებაზე, რომელიც დღეს თურქეთს ეკუთვნის და იქ მცხოვრებ 5 მილიონ ქართველ მუსულმანზე, რომლებმაც საქართველოს თურქეთზე მიერთებით დაკარგეს სამშობლო.

**,,ახალი თაობა”, 18 მარტი, 1998**

**შარაძე მამულიას წინააღმდეგ – მუდმივი თემა**

პარლამენტის მიგრაციისა და უცხოეთში მცხოვრებ თანამემამულეთა საქმეების კომიტეტის თავმჯდომარის გურამ შარაძის განცხადებით, საქართველოში დაძაბულობის ახალი კერის საშიშროება იქმნება. ამ შემთხვევაში შარაძე საქართველოს ლტოლვილთა და განსახლების სამინისტროს რეპატრიაციის სამსახურის უფროსის გურამ მამულიას მიერ გაზეთ ,,საქართველოს რესპუბლიკაში” გამოქვეყნებულ წერილს გულისხმობს. ეგრეთ წოდებული ,,თურქი მესხების თაობაზე, რომელშიც, შარაძის თქმით, გურამ მამულია ამტკიცებს, რომ აჭარის ავტონომია თურქეთის დაყვავებისთვის შექმნა რუსეთმა თავის დროზე და თუ საქართველოში თურქი-მესხები ჩამოსახლდებიან, ისინიც ისევე გაქართველდებიან ,,როგორც მათი თანატომელი აჭარლები გაქართველდნენო”.

გურამ შარაძის განცხადებით, მამულიას ამ განცხადებამ მთელი აჭარა აღაშფოთა და არავის უნდა გაუკვირდეს, რომ ამ განცხადებას რაიმე დაძაბულობა მოჰყვეს.

შარაძეს მიაჩნია, რომ პარლამენტს არ აქვს უფლება, მოითმინოს ასეთი სახელმწიფო მოხელე. ამ საკითხზე სპეციალური საკომიტეტო სხდომა გაიმართება და იმსჯელებს პრეზიდენტის წარმომადგენლის ამ პროვოკაციულ განცხადებაზე.

გურამ შარაძე პროტესტს გამოთქვამს გაზეთ ,,საქართველოს რესპუბლიკის” მიმართაც და მიაჩნია, რომ სახელმწიფო პოლიტიკის გამტარებელმა გაზეთმა თავი უნდა შეიკავოს ზემოთ აღნიშნული პასკვილების გამოქვეყნებისგან.

**,,დილის გაზეთი”, 1 აპრილი, 1998**

**7 თვეში საქართველოში ახალი ბომბი აფეთქდება**

ან ევროსაბჭოდან გამოგდება, ან მესხების დაბრუნება

წლებია, ე.წ. თურქი მესხების პრობლემაზე ვყვირით, ვკამათობთ. ევროსაბჭოში გასაერთიანებლად ერთ-ერთი პირობა და მთავარი მოთხოვნა ,,თურქი მესხების” რეაბილიტაცია იყო. საქართველოს ხელისუფლების წარმომადგენლები პარლამენტის გვერდის ავლით უყოყმანოდ დათანხმდნენ და იკისრეს ვალდებულება, რომ 2012 წლამდე ყველა გადასახლებულს დააბრუნებდნენ საქართველოში და ეს მაშინ, როცა საქართველოს აფხაზეთიდან და სამაჩაბლოდან უამრავი დევნილი ჰყავს, ვერ აკმაყოფილებს მათ საცხოვრებელი ბინებით, ვერ აძლევს საარსებო მინიმუმს. არც ევროსაბჭოს შეუწუხებია თავი მათზე ფიქრითა და ზრუნვით. ასეა თუ ისე, კანონპროექტი ,,თურქი-მესხების” შესახებ ევროსაბჭოს მითითებებით და გურამ მამულიას დიდი მონდომებით მზად არის და სულ რაღაც შვიდ თვეში პარლამენტს წარუდგენენ დასამტკიცებლად. პროექტის ავტორებს ეჭვიც არ ეპარებათ, რომ ამ კანონპროექტს აუცილებლად დაამტკიცებს პარლამენტი. სამაგიეროდ, დეპუტატი გურამ შარაძე კატეგორიულად აცხადებს, რომ ამ კანონპროექტს არ მიიღებს პარლამენტი, თუნდაც ამის გამო ევროსაბჭოს დატოვებაც რომ მოგვიწიოს. ერთი სიტყვით, გურამ მამულია მამულიშვილობას იჩემებს, ხოლო გურამ შარაძე ახალ შარს ეძებს. საინტერესოა, პარლამენტი დაამტკიცებს ამ კანონპროექტს, რომელიც კაცმა არ იცის, როგორ შემოუბრუნდება მთელ ქართველ ერს, თუ უარს იტყვის მასზე და გაანაწყენებს ევროპის დემოკრატ მამებს. ასეა თუ ისე, ყველაფერს დრო გვიჩვენებს, დრო კი, როგორც ჩანს არც ისე დიდი გვაქვს…

იმავე საკითხზე ვესაუბრეთ გურამ მამულიას მთავარ ოპონენტს – საქართველოს პარლამენტის დეპუტატს, პოლიტიკური პარტიის ,,საქართველო უპირველეს ყოვლისა” ლიდერს, **გურამ შარაძეს**.

**- ევროსაბჭოს მითითებით მომზადდა კანონპროექტი და შვიდ თვეში ალბათ პარლამენტი მიიღებს კიდეც. როგორც თქვენ აცხადებთ, ევროსაბჭოში დადებული პირობის შესახებ არაფერი იცოდით, არადა მიგრაციის კომიტეტის თავმჯდომარეს, წესით, უნდა სცოდნოდა.**

- ამ კანონპროექტზე წლების მანძილზე იყო საუბარი, მაგრამ მე სასტიკი წინააღმდეგი ვიყავი, რადგან ვთვლიდი, რომ დღეს საქართველოს არა აქვს მათი ჩამოსახლების დრო და საშუალება. სანამ ჩვენ არ დავიბრუნებთ სამაჩაბლოს და აფხაზეთს, არ დავაბრუნებთ თავიანთ სახლებში ჩვენს ლტოლვილებს, მანამდე ჩვენ სტალინისა და ბერიას შეცდომებზე პასუხი არ უნდა ვაგოთ. ასე კბილებით ვიცავდი ჩემს პოზიციას. ეს კანონპროექტი მართლაც ვერ გაიტანეს, მაგრამ იმ წლებში ძალიან გააქტიურდა უმრავლესობის მაშინდელი ლიდერი ლანა ღოღობერიძე, რომელიც აგრეთვე იყო საპარლამეტთაშორისო დელეგაციის ხელმძღვანელი. მოუხშირა სტრასბურგში სიარულს ევროსაბჭოში გასაწევრიანებლად. ვაცხადებ, რომ უმრავლესობის ლიდერმა, ცნობილმა კინორეჟისორმა ლანა ღოღობერიძემ საქართველოს პარლამენტის, ჩვენი ხალხის და ჩემი, როგორც მიგრაციის კომიტეტის თავმჯდომარის, ზურგს უკან დადო პირობა ევროსაბჭოში, რომ თუკი საქართველოს მიიღებდნენ წევრად, დააკმაყოფილებდნენ მათ მთავარ მოთხოვნას, ანუ დააბრუნებდნენ საქართველოში ,,თურქ-მესხებს”.

**- როგორ ფიქრობთ, რატომ არის ევროსაბჭოს მხრიდან მთავარი მოთხოვნა ,,თურქი-მესხების” რეაბილიტაცია?**

- თქვენ ოდესმე გაგიგიათ, რომ საქართველოს ჩვენი მოძმე სომხებისათვის ან აზერბაიჯანელებისათვის ეჯობნოს? ამ შემთხვევაში ვაჯობეთ და შევასწარით ევროსაბჭოში, რადგან მათ, თავიანთი ქვეყნის ინტერესებიდან გამომდინარე, ზავი არ შეკრეს ყარაბაღთან დაკავშირებით. ჩვენ კი ფარ-ხმალი დავყარეთ და ყველაფერზე დავთანხმდით. ,,თურქ-მესხებს” არა მარტო ღოღობერიძეებთან და მამულიებთან აქვთ კუდი-კუდზე გადაბმული, მათ აქვთ უზარმაზარი თანხები. ევროპაში სავალუტო ფონდის მეშვეობით ჩააწყვეს და მთავარ პირობად ეს საკითხი წამოგვიყენეს. ჩვენ კი ზარ-ზეიმით აღვნიშნეთ ევროსაბჭოში შესვლა. ფაქტია, რომ არცერთი საერთაშორისო ორგანიზაცია არ დაგვეხმარება აფხაზეთისა და სამაჩაბლოს პრობლემის მოგვარებაში. ახლა კიდევ უფრო უარესი პრობლემა მათი ჩამოსახლებით გაგვიჩნდება. გეკითხებით, რად გვინდა ასეთი გაერო ან ევროსაბჭო, თუ დახმარების მაგივრად, რისთვისაც ჩვენ მათ მივმართავთ, უარეს უღელში და ყულფში გვაყოფინებს თავს? ხმამაღლა ვაცხადებ, რომ ევროსაბჭოში გაერთიანება მოხდა ,,თურქი-მესხების” უზარმაზარი ფინანსური სახსრებით და საქართველოში ახალი ომის, ახალი უბედურების მოსატანად. ყოველივე ეს შედის მსოფლიო მასონთა ინტერესებში, საქართველოს ერთხელ კიდევ დასაჩოქებლად. ჩრდილო რაიონების – აფხაზეთისა და სამაჩაბლოს – დაკარგვის შემდეგ, სამხრეთის რაიონების დასაკარგავად.

**- თქვენი თქმით, ,,თურქი-მესხების” ფულებმა აატირა” მამულია და ღოღობერიძეც?**

- როგორ შეიძლება ამ ადამიანების ჭკუაზე მთელმა საქართველომ იაროს? როდესაც გურამ მამულია მზაკვრულ პროექტს ამზადებდა, ამას ,,თურქი-მესხების” ,,ლამაზი თვალებისთვის” არ აკეთებდა. თუ ასე ენანება და ებრალება ლტოლვილები და მათი ბედი, რატომ სტალინისა და ბერიას დროს გადასახლებულ ,,თურქ-მესხებზე” ღვრის ცრემლებს, როდესაც ჩვენს თვალწინ 300 თუ 400 ათასი დევნილია. მათთვის ის არც ცრემლებს ღვრის და არც ენერგიას ხარჯავს. აქედან დასკვნა – მას აქვს დიდი ფინანსური დაინტერესება მდიდარი ,,თურქი-მესხებიდან”. მინდა ვისარგებლო შემთხვევით, მამულიას ვუთხრა, დამიბრუნოს ჩემი ბიბლიოთეკიდან წაღებული უნიკალური წიგნები. თუ ასეთი წიგნების მოყვარულია, მე კიდევ ვაპატიებ, ჰქონდეს, იკითხოს წიგნები, ოღონდ დაანებოს თავი ,,თურქი მესხების” დაბრუნებისა და საქართველოს დაქცევის პოლიტიკას.

**- თქვენი თქმით, ევროსაბჭოზე ფულმა იქონია ზეგავლენა, მაგრამ უცნაურია ,,თურქი-მესხების” ასეთი პატრიოტიზმი, როცა მშობლიური ენაც კი არ აქვთ შენარჩუნებული.**

- 300 ათასი ,,თურქი-მესხიდან” სამასმაც არ იცის ქართული. მათი მიზანია, შემოვიდნენ საქართველოში, დასახლდნენ მესხეთში და საქართველოს წაართვან სამხრეთი რაიონები. ისინი ამბობენ, რომ არიან თურქები, მაგრამ მათი სამშობლოა მესხეთი. მე ხელთ მაქვს სარვაროვის ჯგუფის მიერ გაკეთებული რეზოლუცია, სადაც ხმამაღლა აცხადებენ, არავითარი ქართული სკოლა, არ გაგვაგონოთ სხვა რაიონებში დასახლება. მათ უნდათ დაბრუნება, რათა თურქეთის ავტონომია შექმნან.

**- მამულიას თქმით, არსებობს დამცავი მექანიზმები და მათ არ შემოუშვებენ.**

- თუ მხოლოდ ამ ჯგუფს ვეტყვით უარს, მაშინ გამოაცხადებენ, რომ საქართველო არის მხოლოდ ქართველების და ხელისუფლება არის ფაშისტური.

**- თქვენთვის თუ არის ცნობილი პარლამენტის პოზიცია?**

- საქართველოზე მარტო მე არ მტკივა გული. არის შემთხვევები, როცა ევროსაბჭოდან წევრები ირიცხებიან რეკომენდაციების შეუსრულებლობის შემთხვევაში. თუ ევროსაბჭოში დარჩენა იმას ნიშნავს, რომ სამხრეთ საქართველოს დავკარგავთ და ჩვენს ქვეყანას ახალი უბედურება დაატყდება თავს, რად გვინდა ასეთი ევროსაბჭო? ისინი ჩვენით მხოლოდ მილიონებს აკეთებენ. საქართველოზე კი არ ფიქრობენ.

**ირინე მჭედლიძე,** ,,სარკე”, 20-26 სექტემბერი, 2000

**ჩამოასახლებენ თუ არა თურქ-მესხებს საქართველოში?**

გურამ შარაძე პირობას დებს, რომ არა!

დღეს სახელმწიფო კანცელარიაში გაიმართება სამთავრობო კომისიის სხდომა, რომელზეც განიხილავენ კანონპროექტს ,,დეპორტირებული მესხეთელი მოსახლეობის რეაბილიტაციის, პოლიტიკური რეპრესიების მსხვერპლთა აღიარების, რეპრესირებულთა რეპატრიაციის და სოციალური დაცვის შესახებ”.

კანონპროექტი მომზადებულია არასამთავრობო ორგნიზაციებისა და რეპატრიაციის კომიტეტის (თავმჯდომარე გურამ მამულია) მიერ. უახლოეს პერიოდში კანონპროექტს განიხილავენ პარლამენტის შესაბამის კომიტეტსა და პლენარულ სხდომაზე. სწორედ ეს გახდა პარლამენტარ გურამ შარაძის აღშფოთების მიზეზი. ცნობილია, რომ გურამ შარაძე კატეგორიულად ეწინააღმდეგება საქართველოში ათასობით ,,თურქი-მესხის” მასობრივ და მესხეთში მათ კომპაქტურად ჩამოსახლებას. თუმცა, კანონპროექტის ერთ-ერთი ავტორი გურამ მამულია აცხადებს, რომ ასეთი რამ არ მოხდება, რადგან ყველა მესხი (ასე მოიხსენიებს მათ იგი) არ არის საქართველოში ჩამოსახლების მსურველი და ევროსაბჭოს მიერ დადგენილ ვადაში, ანუ 2011 წლამდე, საქართველოში, შესაძლოა, სულ რამდენიმე ათასი კაცი ჩამოსახლდეს.

გურამ შარაძემ გუშინ ჟურნალისტებს გააცნო დოკუმენტი (რომელიც დათარიღებულია 1999 წლის 22 მაისით), რომელშიც, თურმე მესხების საერთაშორისო ორგანიზაცია ითხოვს საქართველოში, კერძოდ, მესხეთის მიწაზე დაბრუნებას, მაგრამ არა საქართველოს შემადგენლობაში, არამედ თურქეთის მფარველობის ქვეშ, რადგან ისინი თავს მიიჩნევენ თურქებად, ხოლო მესხეთს – მათ ისტორიულ მიწად, რომლის პრივატიზებაც დღეს უკანონოდ ხდება აზერბაიჯანელებსა და ქართველებზე. ამდენად, საუბარიც ზედმეტია საქართველოს მოქალაქეობის მიღებაზე, ქართული ენის შესწავლაზე. ამის მაგალითად გურამ შარაძე საქართველოში უკვე ჩამოსახლებულ ,,თურქ-მესხებს” ასახელებს, რომლებიც დასავლეთ საქართველოში – გურიასა და იმერეთში, უკვე 22 წელია ცხოვრობენ და დღემდე პრინციპულად არ სწავლობენ ქართულ ენას და არ მიიჩნევენ თავს საქართველოს მოქალაქეებად. გურამ მამულიას კონტრარგუმენტის თანახმად კი, მათ გვარიც და ეროვნებაც ქართული აქვთ, საქართველოს მოქალაქეები არიან და ქართულ სკოლებში იღებენ განათლებას.

გურამ შარაძის მიერ წარმოდგენილ დოკუმენტში კი მოთხოვნების ნუსხა გრძელდება: ,,თურქი-მესხები” მიმართავენ თურქეთის პრეზიდენტს, რომ როგორც ყველა ერს, მათაც აქვთ თვითგამორკვევის უფლება. აქედან გამომდინარე, მოითხოვენ რელიგიური, ეკონომიკური, სოციალური უფლებების განსაზღვრას, ოღონდ – მხოლოდ თურქეთის კანონმდებლობით. დოკუმენტი, გურამ შარაძის ცნობით, გაეგზავნათ თურქეთის, აზერბაიჯანის, რუსეთის პრეზიდენტებსა და გაეროს ადამიანის უფლებათა დაცვის კომისიას.

გურამ მამულია ამ დოკუმენტის ,,ისტორიას” სხვაგვარად გვამცნობს. მისი თქმით, ეს არის 1999 წელს ქალაქ ბიშკეკში ერთ-ერთი ,,მესხური ორგანიზაციის” მიერ შექმნილი დოკუმენტი. ამ ორგანიზაციის გზა-კვალს რეპატრიაციის კომიტეტმა დღემდე ვერ მიაკვლია, მაგრამ მათთვის ცნობილი გახდა, რომ ეს არის ,,თურქი-მესხების” პატარა ჯგუფი, რომელიც ეწეოდა ბიზნესს, კერძოდ, ,,თურქი-მესხების”, როგორც სამუშაო ძალის გადაყვანას თურქეთში, რისთვისაც გარკვეულ საფასურს იღებდა. ეს ჯგუფი მოსახლეობაში ავრცელებდა ხმებს, რომ საქართველოს მთავრობა მესხეთში მათი ჩასახლების კატეგორიული წინააღმდეგია, თურქეთში კი ცხოვრების საკმაოდ კარგ პირობებს და, რაც მათავარია, სარფიან სამუშაო ადგილებს ჰპირდებიან. ამ გზით მათ მოახერხეს ასეულობით ,,თურქი-მესხის” თურქეთში სამუშაოდ წაყვანა. თუმცა, მათ იქ თურქეთის მოქალაქეობა არ მიუღიათ. თავის მხრივ, ეს ჯგუფი ქართული მხარის გაწვევას ცდილობდა და სწორედ ამ მიზნით შეიქმნა გურამ შარაძის მიერ წარმოდგენილი დოკუმენტი.

გურამ მამულია აცხადებს, რომ საქართველოში ჩამოსახლების მსურველმა მესხებმა ამ დოკუმენტის არსებობაც არ იციან, ისინი მზად არიან საქართველოს მოქალაქეობის მისაღებად, რადგან თავს ქართველებად მიიჩნევენ. თუმცა, იგი არც აგრესიულად განწყობილი ჯგუფების არსებობას გამორიცხავს, რომლებიც ახალციხის საფაშოს შექმნასა და თურქეთის მთავრობისაგან მის მიერთებას მოითხოვენ. რეპატრიაციის კომიტეტის თავმჯდომარე აცხადებს, რომ აგრესიულად განწყობილი ნაწილი საქართველოში ვერ შემოაღწევს, რადგან მათი ჩამოსახლება მოხდება მხოლოდ და მხოლოდ საქართველოს მთავრობის ნებართვით.

გურამ შარაძე ,,თურქი-მესხების” საქართველოში ჩამოსახლების ერთ-ერთ უარყოფით გარემოებად მათი კომპაქტურად დასახლების შესაძლებლობას ასახელებს. ამას არც კანონპროექტის ავტორები გამორიცხავენ, რადგან ჩვენი კანონმდებლობით, საქართველოს მოქალაქის სტატუსის მქონე პირს უფლება აქვს, თავად აირჩიოს საკუთარი საცხოვრებელი ადგილი.

რაც შეეხება საიმიგრაციო კვოტას, რომლის გამოყენებასაც კატეგორიულად მოითხოვს გურამ შარაძე, იგი მესხებს არ ეხებათ, რადგან ევროსაბჭომ სხვაგვარად განსაზღვრა მათი ჩამოსახლების ,,წესი და რიგი”, ანუ დადგინდა, რომ ჩამოსახლების პროცესი 12 წელი გაგრძელდება და საქართველოში ჩამოსახლდება ის, ვინც ამ ვადაში გამოთქვამს ჩამოსახლების სურვილს, ოფიციალურად განაცხადებს შესაბამის სტრუქტურებში და განცხადების განხილვის შემდეგ საქართველოს მოქალაქეობას მიიღებს. მართალია, გურამ მამულია ამტკიცებს, რომ ამ ხნის მანძილზე შესაძლოა, სულ რამდენიმე ათასმა ადამიანმა გამოთქვას ჩამოსახლების სურვილი, მაგრამ არც გურამ შარაძის არგუმენტია ულოგიკო.

საბოლოო სიტყვა პარლამენტზეა, მაგრამ გურამ შარაძე ახლავე დებს იმის პირობას, რომ თუ იგი უმაღლეს საკანონმდებლო ორგანოს ამ საკითხის დადებითად გადაწყვეტის უფლებას მისცემს, ხალხს მისი იქიდან გამოძევების უფლებას აძლევს.

**მაია შონია**

**,,დილის გაზეთი”, 13 ოქტომბერი, 2000**

**,,გურამ შარაძე სამყაროს წინააღმდეგ”**

მოკლედ ასე შეიძლება დაიწეროს დეპუტატის გუშინდელი პრესკონფერენცია, რომელიც თურქი-მესხებით, იეღოველებითა და ბორია იავანოვით დაწყებული, ახალგაზრდა იურისტთა ასოციაციით დამთავრებული, კიდევ ბევრი ვინმეს გასაკრიტიკებლად იყო გამართული.

თურქი-მესხებისა და მათი იდეური მხარდამჭერის, გურამ მამულიას კომპრომატების გადალაგება-გადმოლაგებაში, რამდენიმე გაზეთი და ჟურნალი მოიშველია. ერთ-ერთი ,,კუბანსკიე ნოვოსტი” გახლდათ, რომელშიც კუბანსკში მცხოვრებ ე.წ. ,,თურქ-მესხთა” თავაშვებულობის შესახებ დაწვრილებით იყო აღწერილი. შემდეგ თურქულ გაზეთში ,,თურქულ კულტურაში” გამოქვეყნებული წერილი წაიკითხა, რომელშიც ე.წ. ,,თურქი-მესხები” აცხადებენ, რომ ქართველები არ არიან, რომ ისინი თემურ-ლენგის დროს ჩამოსახლებულან ახალციხის ვილაიეთში, რომ საკითარ თავს ,,შავფაფახას” უწოდებენ. შარაძემ ის დროც გაიხსენა, ე.წ. ,,თურქი-მესხების” ბელადმა ომარ ფაიკმა გაზეთ ,,ლიტერატურულ საქართველოს” გურამ ფანჯიკიძესთან რომ უჩივლა, ჩვენზე წერენ, თითქოს ქართველები ვართო.

შარაძის დოკუმენტებში ერთი ახალიც აღმოჩნდა. ეს ე.წ. ,,თურქი-მესხების” ახალი მიმართვის ტექსტი გახლდათ, სადაც ისინი რუსეთ-თურქეთის ომის დროს თურქეთისთვის წართმეულ ვილაიეთში დაბრუნებაზე ლაპარაკობენ, თურქეთის მოქალაქეობის მინიჭებას და 1828 წლამდე არსებული მდგომარეობის აღდგენას ითხოვენ. მათი განმარტებით, ეს მდგომარეობა თურქეთის კონსტიტუციის ქვეშ შესვლაა.

- მამულიამ თქვა, რომ ეს დოკუმენტი ყალბია. არადა, პრეზიდენტის კანცელარიის და პარლამენტის თავმჯდომარის რეზოლუცია ადევს, ,,გაეცანითო”, – აცხადებს შარაძე. მისი თქმით, გურამ მამულიას მორალურ სკლეროზთან ერთად, მეცნიერული სკლეროზიც დაემართა.

რაც შეეხება ახალგაზრდა იურისტთა ასოციაციას, დეპუტატი ამბობს – ,,მაგათ უნდა მიჩივლონ? ნეტა ერთი მიჩივლებდნენ”.

გურამ შარაძე ახალგაზრდა იურისტთა მიერ თურქი-მესხების საქართველოში ჩამოსახლების პროექტის წინააღმდეგია და მათ უნდობლობას უცხადებს.

- ამ ბავშვებს განათლება კანონების დასწავლა ჰგონიათ, მათ უცხო ქვეყნები აფინანსებთ, ე.ი. მათი წარმომადგენლები არიან. საქართველოს გადამრჩენ კანონს უცხო ქვეყანა რატომ უნდა აფინანსებდეს? მივცეთ ამ ბავშვებს ლუკმის ფული, – ამბობს შარაძე და ახალგაზრდა იურისტთა ასოციაციისადმი უნდობლობას ორი ფაქტით ხსნის.

- ამ ორგანიზაციის წარმომადგენელია ორი იეღოველი ადვოკატი – გიორგი ზედელაშვილი და მამუკა ჭაბაშვილი. ამ ორგანიზაციამ ჟვანიას წერილი გამოუგზავნა, სადაც აღნიშნულია, რომ ეროვნული გრაფის აღდგენა ქვეყანას დაღუპავს. რატომ უნდა ვენდო მე მათ? – ამბობს შარაძე.

**თამარ ასლანიკაშვილი**

,,ახალი თაობა”, 14 ნოემბერი, 2000

**“თურქი-მესხები” ახალციხის საფაშოს შექმნას და თურქეთთან მიერთებას მოითხოვენ**

**ვიცი, ხელთ გაქვთ დოკუმენტი, სადაც “თურქი-მესხები’’ ითხოვენ არა საქართველოში, არამედ “ახალციხის საფაშოში” ჩასახლებას და თურქეთთან მიერთებას.**

- დიახ, მე ხელთ მაქვს ბიშკეკის ,,თურქ-მესხთა” ყრილობის რეზოლუცია, სადაც ისინი წერენ: ჩვენ ვართ თურქები, გვინდა დავბრუნდეთ არა საქართველოში, არამედ თურქეთში – “ახალციხის საფაშოში”, რომელიც მიტაცებული აქვს საქართველოს, მიიტაცა რუსმა გენერალმა პასკევიჩმა 1828-29 წლების რუსეთ-თურქეთის ომის დროსო. ამის შემდეგ ეს თურქეთის ტერიტორია არის საქართველოს ფარგლებში, ამიტომ ჩვენ ვიდევნებით და ვიჩაგრებითო. დავბრუნდებით იქ მხოლოდ იმ შემთხვევაში, თუ ახალციხის საფაშო შეუერთდება თავის დედა-სამშობლო თურქეთს, არავითარ ქართულ ენას ჩვენ არ ვისწავლით, არც ქართულ სკოლებში ვივლით და არც ქართულ ეკლესიებშიო.

**- კარგით რა, ბატონო გურამ, არ ვიცი “თურქმა-მესხებმა” რა ყრილობა ჩაატარეს, მაგრამ რასაც ისინი ითხოვენ, მისი განხორციელების საფრთხე მაინც ხომ არ არსებობს?**

- ვითომ რატომ არ არსებობს… საქართველოს ამჟამინდელი პრეზიდენტი უფართოებს, ავტონომიას აძლევს ოსებს, აფხაზებს. ახლა 60 ათასი ოსი და 17 ათასი აფხაზი თუ ითხოვს სახელმწიფოს შექმნას ჩვენს მიწა-წყალზე, 400 ათას თურქს ვითომ რა, ჭკუა დაუშლის, “ახალციხის საფაშოს” შექმნა და თურქეთთან მიერთება რომ მოითხოვოს? ამ დოკუმენტში, რომელიც ხელთ მაქვს, “თურქი-მესხები” ამბობენ, რომ არც იმერეთში უნდათ, არც კახეთში და არც გურიაში. მაინცდამაინც ახალციხის საფაშოში უნდათ…

**- ახალციხეში 400 ათასი “თურქი-მესხი” რას დაეტევა. ამას ვერც ევროსაბჭო გვაიძულებს.**

- ევროსაბჭოსთვის ახლა სულ ერთია, ოღონდ ესენი ჩამოსახლდნენ აქ და მერე კინჩხი და კისერი უტეხია სუყველას, ვისთან მოუწევს ქართველს ომი, სულ არ აინტერესებს.

**- სამცხე-ჯავახეთთან მიმართებაში სომხებსაც ისეთი ინტერესები აქვთ, რომ ისინიც ვერ აიტანენ იქ “თურქი-მესხების” ჩასახლებას…**

- დიახ, თუკი “თურქი მესხები” საქართველოში ვერ დაბრუნდნენ ამდენ ხანს, ეს არა ქართველების, არამედ სომხების შიშით უფროა. სომხეთის პარლამენტმაც კი განაცხადა ამასთან დაკავშირებით პროტესტი.

**- ბატონო გურამ, ზვიად გამსახურდიაც კი უჭერდა მხარს “თურქი-მესხების” ჩამოსხლებას, ვიდრე გაპრეზიდენტდებოდა. მერე შეცვალა თავისი მოსაზრება. არც დღევანდელ ხელისუფლებას სიამოვნებს მაინცდამაინც ევროსაბჭოს მიერ დაკისრებული ვალდებულება. მათ ეს არაერთხელ აღუნიშნავთ. ხომ ვერ იტყვით, გამოსავალი რა არის, როგორ უნდა ავიცილოთ “თურქი-მესხების” აქ ჩამოსახლება?**

- საბედნიეროდ, ქართველი ხალხის ნებისა და, შესაბამისად, საქართველოს პარლამენტის გადაწყვეტილების გარეშე გვაქვს აღებული ეს მძიმე ვალდებულება. ამიტომ ჯერ კიდევ შეგვიძლია, უარი განვაცხადოთ მასზე ამ მოტივით. მესმის, რომ ეს რისკიანი ნაბიჯია, მაგრამ თუ გამოგვაგდებენ, გამოგვაგდონ ევროსაბჭოდან, აქ “დიდი თურქობა” ხომ მაინც აღარ იქნება მოსალოდნელი…

**ეკა ასათიანი**

“ალია”, 29-31 იანვარი, 2005

1. იმდროინდელ ოფიციალურ დოკუმენტებში მაჰმადიანი მესხები მოხსენიებულნი არიან, როგორც თურქული წარმომავლობისა და ეროვნების პირები. ტერმინები — „კავკასიელი თურქები“, „საბჭოთა თურქები“, „მესხეთელი თურქები“ და „თურქი მესხები“ საბჭოთა კავშირის საინფორმაციო საშუალებების მიერ მოგვიანებით, 70-იან წლებში დამკვიდრდა, რომელთაგანაც უკანასკნელმა ორმა ტერმინმა განსაკუთრებით ფართო გავრცელება პოვა. [↑](#footnote-ref-1)